3. การประกอบธุรกิจของแต่ละสายธุรกิจ

กลุ่มธุรกิจดำเนินการออกอากาศและสื่อโฆษณา

ธุรกิจโทรทัศน์

  ดำเนินการโดย บริษัท บางกอกเอ็นเตอร์เทนเม้นต์ จำกัด

1.  ลักษณะของผลิตภัณฑ์หรือบริการ

  ลักษณะของผลิตภัณฑ์

  บริษัท บางกอกเอ็นเตอร์เทนเม้นต์ จำกัด
  ได้ทำสัญญาร่วมดำเนินกิจการส่งโทรทัศน์สีกับองค์การสื่อสารมวลชนแห่งประเทศไทย
  (อ.ส.ม.ท.) ประเภท
  Build-Transfer-Operate(BTO)ให้เป็นผู้จัดสร้างสถานีส่งสัญญาณโทรทัศน์สีทั้งในส่วนกลางและส่วนภูมิภาค
  รวม 32 สถานี และได้รับสิทธิให้เป็นผู้ดำเนินการบริหารสถานีวิทยุโทรทัศน์ไทยทีวีสีช่อง 3
  โดยบริษัทฯได้ทำสัญญาร่วมดำเนินกิจการส่งโทรทัศน์สีกับองค์การสื่อสารมวลชนแห่งประเทศไทย
  รวมทั้งสิ้น 4 ฉบับ ฉบับสุดท้ายลงวันที่ 2 พฤษภาคม 2532 อายุสัมปทาน 30 ปี สิ้นสุดวันที่ 25
  มีนาคม 2563

  บริษัทเป็นเจ้าของเวลาออกอากาศทั้งหมดที่มีอยู่ในฐานะที่เป็นนายสถานี
  และมีหน้าที่จัดผังรายการออกอากาศให้เหมาะสมเพื่อให้มีจำนวนผู้ชมสูงสุดในแต่ละวัน
  บริษัททำการผลิตรายการประเภทข่าวด้วยตนเอง แต่สำหรับรายการประเภทบันเทิงต่าง ๆ เช่น
  ละครโทรทัศน์ รายการทอล์คโชว์ วาไรตี้โชว์ ภาพยนตร์ต่างประเทศ เป็นต้น
  จะร่วมผลิตรายการกับผู้ผลิตรายการอื่นทั้งนี้คณะกรรมการกิจการวิทยุกระจายเสียงและวิทยุโทรทัศน์แห่งชาติ(ก.ก.ช.)
  ได้กำหนดเวลาที่จะสามารถโฆษณาไว้ไม่เกินชั่วโมงละ 12 นาที 30 วินาที
  ทั้งนี้เมื่อรวมเวลาในแต่ละวันแล้ว เวลาโฆษณาเฉลี่ยจะต้องไม่เกินชั่วโมงละ 12 นาที
  ในกรณีที่บริษัทร่วมผลิตรายการกับผู้ผลิตรายการภายนอก
  บริษัทจะแบ่งเวลาโฆษณากับผู้ผลิตรายการเป็นกรณีๆไป
  วิธีการแบ่งเวลาโฆษณานี้จะช่วยให้บริษัทสามารถบริหารเวลาโฆษณาได้อย่างยืดหยุ่นและมีประสิทธิภาพ
  ทั้งนี้ สำหรับการออกอากาศในช่วงเวลาที่มีผู้ชมโทรทัศน์สูงสุดหรือที่เรียกกันว่า Prime Time นั้น
  บริษัทมีนโยบายที่จะนำเสนอรายการบันเทิงที่ผลิตผ่านบริษัทผู้จัดหาและผลิตรายการในเครือเป็นหลัก

  สิทธิหรือข้อจำกัดในการประกอบธุรกิจ

การควบคุมของภาครัฐ

  พระราชบัญญัติวิทยุกระจายเสียงและวิทยุโทรทัศน์ พ.ศ.2498
  ได้ระบุถึงขีดข้อจำกัดมิให้เอกชนประกอบการค้าด้านวิทยุกระจายเสียงและวิทยุโทรทัศน์ ทั้งนี้
  หน่วยงานของรัฐที่มีอำนาจในการประกอบกิจการวิทยุโทรทัศน์ตามพระราชบัญญัติดังกล่าว ได้แก่
  กระทรวงกลาโหม องค์การสื่อสารมวลชนแห่งประเทศไทย(อ.ส.ม.ท.) กรมประชาสัมพันธ์
  และสำนักนายกรัฐมนตรี การดำเนินงานวิทยุโทรทัศน์ในประเทศไทยจึงแบ่งเป็น 3 ลักษณะ คือ

1.  รัฐเป็นเจ้าของและผู้บริหารกิจการ รัฐบาลจะเป็นเจ้าของในอุปกรณ์และสิ่งสนับสนุนอื่นๆ
    ซึ่งกิจการอาจได้รับงบประมาณสนับสนุนจากงบประมาณแผ่นดิน เจ้าหน้าที่ส่วนมาก
    จะเป็นคนของรัฐบาลหรือข้าราชการ เช่น สถานีวิทยุโทรทัศน์สีกองทัพบกช่อง 5
    และสถานีโทรทัศน์แห่งประเทศไทยของกรมประชาสัมพันธ์

2.  ดำเนินงานในรูปรัฐวิสาหกิจการจัดให้มีการดำเนินงานในลักษณะรัฐวิสาหกิจนั้น
    เพื่อให้เกิดความคล่องตัวในการบริหารงาน เช่น การดำเนินงานของสถานีวิทยุโทรทัศน์ช่อง 9
    ซึ่งดำเนินการโดย อ.ส.ม.ท.

3.  ให้เอกชนเช่าไปดำเนินงาน การดำเนินงานในลักษณะนี้
    จะเป็นไปในรูปบริษัทเอกชนสำหรับการเช่านั้นรัฐจะทำสัญญาให้สัมปทานแก่เอกชนเช่าในช่วงระยะเวลาที่แน่นอนตามที่ระบุในสัญญา
    เช่น สถานีวิทยุโทรทัศน์ไทยทีวีสีข่อง 3 ในเครือของ อ.ส.ม.ท.
    สถานีวิทยุโทรทัศน์สีกองทัพบก ช่อง 7 ซึ่งอยู่ในเครือของสถานีวิทยุโทรทัศน์กองทัพบก
    และสถานีวิทยุโทรทัศน์ระบบยูเอชเอฟ ซึ่งกรมประชาสัมพันธ์ สำนักรัฐมนตรีเป็นผู้ให้สัมปทานแก่
    บริษัท สยามทีวี แอนด์ คอมมิวนิเคชั่น จำกัด

  นอกจากนี้
  ขอบเขตความรับผิดชอบของภาครัฐยังครอบคลุมไปถึงการควบคุมดูแลความเหมาะสมและการนำเสนอของรายการที่ออกอากาศให้เป็นไปตามระเบียบว่าด้วยวิทยุกระจายเสียงและวิทยุโทรทัศน์
  พ.ศ. 2535
  ซึ่งความรับผิดชอบดังกล่าวอยู่ภายใต้การกำกับดูแลของคณะกรรมการกิจการวิทยุกระจายเสียงและวิทยุโทรทัศน์แห่งชาติ(กกช.)
  หรือแต่เดิม คือ คณะกรรมการบริหารงานวิทยุกระจายเสียงและวิทยุโทรทัศน์ (กบว.)
  ซึ่งคณะกรรมการดังกล่าวประกอบด้วย

  1. นายกรัฐมนตรีหรือรองนายกรัฐมนตรี เป็นประธานกรรมการ

  2. รัฐมนตรีประจำสำนักนายกรัฐมนตรี เป็นรองประธานกรรมการ

  3. ปลัดสำนักนายกรัฐมนตรี หรือผู้แทน เป็นกรรมการ

  4. ปลัดกระทรวงกลาโหมหรือผู้แทน เป็นกรรมการ

  5. ปลัดกระทรวงศึกษาธิการหรือผู้แทน เป็นกรรมการ

  6. ปลัดทบวงมหาวิทยาลัยหรือผู้แทน เป็นกรรมการ

  7. เลขาธิการคณะกรรมการกฤษฎีกาหรือผู้แทน เป็นกรรมการ

  8. อธิบดีกรมไปรษณีย์โทรเลขหรือผู้แทน เป็นกรรมการ

  9. อธิบดีกรมการปกครองหรือผู้แทน เป็นกรรมการ

  10. เลขาธิการคณะกรรมการวัฒนธรรมแห่งชาติหรือผู้แทน เป็นกรรมการ

  11. ผู้ดำรงตำแหน่งคณบดีหรือเทียบเท่า จำนวน 3 ท่าน เป็นกรรมการผู้ทรงคุณวุฒิ

  12. ผู้แทนองค์กรเอกชน จำนวน 5 ท่าน เป็นกรรมการผู้ทรงคุณวุฒิ

  13. อธิบดีกรมประชาสัมพันธ์ เป็นกรรมการและเลขานุการ

  14. ผู้แทนกรมประชาสัมพันธ์ เป็นกรรมการและเลขานุการ

  กฎระเบียบที่สำคัญ เช่น
  การดำเนินการส่งวิทยุโทรทัศน์จะต้องกระทำเป็นภาษาไทยตลอดเวลาที่ออกอากาศ
  สถานีทุกสถานีมีหน้าที่ยื่นผังรายการหลักที่จะออกอากาศให้กกช.ทราบล่วงหน้า นอกจากนี้
  ปริมาณเวลาการออกอากาศโฆษณายังกำหนดไว้เฉลี่ยมิให้เกินชั่วโมงละ 12 นาที เป็นต้น

  โครงสร้างการควบคุมของภาครัฐ

[TABLE]

ผู้ประกอบกิจการโทรทัศน์ รูปแบบการดำเนินงาน และผู้ที่เกี่ยวข้อง

  ผู้ประกอบกิจการสถานีวิทยุโทรทัศน์ประเภทฟรีทีวี ปัจจุบันมีอยู่ด้วยกันทั้งสิ้น 6 รายโดยที่
  5เครือข่ายเดิม(ช่อง 3,5,7,9 และ 11)ส่งวิทยุโทรทัศน์ในย่านความถี่วีเอช เอฟ (VHF)
  ซึ่งใช้ความถี่ 30-300 เมกะเฮิรตซ์ ด้วยข้อจำกัดด้านความถี่
  ทำให้ไม่สามารถจัดตั้งสถานีโทรทัศน์ระบบวีเอชเอฟเพิ่มขึ้นได้อีก
  เนื่องจากจะทำให้เกิดการรบกวนกันของสัญญาณ ช่วงกลางปี 2539
  สำนักนายกรัฐมนตรีได้อนุมัติให้จัดตั้งสถานีวิทยุโทรทัศน์ใหม่ในระบบยูเอชเอฟ(UHF)
  โดยจะส่งคลื่นวิทยุโทรทัศน์ในย่านความถี่ 300-3,000 เมกะเฮิรตซ์ ให้กับสถานีโทรทัศน์ไอทีวี

  ผู้ประกอบการในธุรกิจนี้ สามารถแบ่งเป็นลักษณะต่าง ๆ ได้ดังนี้

  1. เจ้าของเวลา สถานีวิทยุโทรทัศน์เป็นเจ้าของเวลาการแพร่ภาพทั้งหมดของสถานี
  โดยมีผู้ที่เป็นเจ้าของเวลาอยู่ 6 สถานี คือ ช่อง 3 ช่อง 5 ช่อง 7 ช่อง 9 ช่อง 11และ iTV

  2.
  ผู้เช่าเวลาเป็นผู้ที่เช่าเวลาจากสถานีมาเพื่อจำหน่ายต่อหรือเพื่อหารายการมาแพร่ภาพตามเวลาที่เช่ามา
  นอกจากนี้ยังมีนายหน้าทั่วไปที่ซื้อเวลาแล้วนำไปจำหน่ายต่ออีกทอดหนึ่ง

  3. ผู้เช่าช่วงเวลาเป็นลักษณะของนายหน้า ที่เช่าเวลาต่อมาจากผู้เช่าเวลารายอื่นอีกทอดหนึ่ง
  อาจเช่ามาเพื่อจำหน่ายต่อหรือเพื่อหารายการมาแพร่ภาพในเวลานั้นๆ ก็ได้

  4. ผู้ผลิตรายการเป็นผู้ประกอบธุรกิจด้านการผลิตรายการเป็นหลัก
  โดยจะรับผิดชอบในกระบวนการผลิตรายการการรวมทั้งติดต่อกับศิลปินนักแสดงต่างๆ

  5. ผู้ขายโฆษณา ผู้ทำหน้าที่ขายโฆษณาอาจเป็นเจ้าของเวลาโฆษณาของสถานีวิทยุโทรทัศน์
  ซึ่งสามารถนำไปจำหน่ายให้แก่ผู้ที่สนใจลงโฆษณา
  หรืออาจเป็นนายหน้าผู้ที่ทำหน้าที่รับเหมาเวลาโฆษณา
  เพื่อการจำหน่ายต่อซึ่งในปัจจุบันนี้มีทั้งผู้ที่เป็นเจ้าของเวลา ผู้ผลิตรายการ
  ผู้เช่าเวลาตลอดจนนายหน้าที่ทำหน้าที่เป็นผู้จำหน่ายเวลาโฆษณา

  3.2 การตลาดและภาวะ การแข่งขัน

  (1). นโยบายการตลาดและกลยุทธ์ในการแข่งขัน

  1. เพิ่มอัตราคนดูรวม เนื่องจากการวัดผลงานการจัดรายการของสถานีโทรทัศน์
  จะสามารถพิจารณาได้จากอัตราคนดูในแต่ละช่วงเวลา
  สถานีจึงเน้นในการเลือกรายการที่มีคุณภาพและการจัดผังรายการให้เหมาะสม

  2. เลือกสรรรายการที่มีคุณภาพ สถานีให้ความสนใจอย่างยิ่ง
  ในการคัดเลือกรายการที่จะนำมาแพร่ภาพในทุกขั้นตอน
  ตั้งแต่การร่วมกับผู้ผลิตรายการเลือกบทประพันธ์หรือภาพยนตร์ ผู้กำกับการแสดง ตัวดาราผู้แสดง
  ตลอดจนควบคุมคุณภาพของรายการโดยตลอดทั้งกระบวนการ
  เพื่อให้รายการมีคุณภาพตามที่ต้องการและได้รับความนิยมจากกลุ่มผู้ชมให้มากที่สุด

  3. จัดผังรายการให้เหมาะสม
  เพื่อให้มีความเหมาะกับกลุ่มผู้ชมในแต่ละช่วงเวลาและหลีกเลี่ยงการแข่งขันกับรายการของสถานีโทรทัศน์ช่องอื่น
  ๆ ทั้งนี้ สถานีจัดได้ว่าเป็นผู้นำของการจัดผังรายการภายในกลุ่มผู้ประกอบการโทรทัศน์ด้วยกัน
  โดยมีการปรับเปลี่ยนผังรายการของสถานีไปเรื่อย ๆ ตามสมัยนิยม

4.  ควบคุมคุณภาพของรายการ โดยเฉพาะรายการประเภทละคร
    สถานีมีนโยบายที่จะต้องผลิตให้เสร็จสมบูรณ์ก่อนที่จะเริ่มแพร่ภาพ
    เพื่อให้การถ่ายทำเป็นไปอย่างสมบูรณ์มากที่สุดโดยไม่ต้องรีบเร่ง
    เสี่ยงกับการที่จะถ่ายทำไม่ทันกับการแพร่ภาพ
    และสถานีจะไม่พยายามยืดเนื้อหาของรายการกว่าที่ควรจะเป็น เพื่อไม่ให้เกิดความเยิ่นเย้อ
    และก่อให้เกิดความไม่น่าสนใจขึ้น
    นอกจากนี้จะพยายามเลือกผู้ผลิตรายการให้เหมาะสมกับประเภทของละคร
    หรือเรื่องที่จะทำการผลิตทั้งนี้ เพราะผู้ผลิตรายการนั้นจะมีความถนัดที่แตกต่างกันไป
    เพื่อให้คุณภาพของละครมีความสมบูรณ์มากที่สุด

5.  ครอบคลุมพื้นที่ถ่ายทอดให้ทั่วประเทศไทย สถานีได้ทำการขยายพื้นที่การแพร่ภาพของสถานีเรื่อย
    ๆ เพื่อให้ครอบคลุมพื้นที่ของการรับชมให้มากที่สุด ทั้งในบริเวณที่มีสภาพภูมิประเทศเป็นภูเขา
    หรือพื้นที่ที่รับสัญญาณได้ไม่ดีนัก ซึ่งจะทำให้การแพร่ภาพเข้าถึงคนไทยได้ทั่วทั้งประเทศพร้อมๆ
    กัน ในปัจจุบัน บริษัทจัดได้ว่าสามารถแพร่ภาพผ่านทางสถานีเครือข่ายจำนวน 32 สถานี
    ครอบคลุมพื้นที่ได้มากกว่าร้อยละ 90 ของพื้นที่ทั่วทั้งประเทศ
    และสามารถเข้าถึงประชาชนได้ถึงกว่าร้อยละ 96 ของประชาชนทั่วประเทศ

6.  ปรับปรุงคุณภาพของสัญญาณ
    สถานีพยายามอย่างต่อเนื่องในการปรับปรุงระบบการรับและส่งสัญญาณภาพ
    เพื่อให้ผู้ชมสามารถรับชมรายการของสถานีได้ชัดเจนมากยิ่งขึ้น
    ดังจะเห็นได้จากการที่สถานีได้ลงทุนในการปรับปรุงระบบสายอากาศของสถานีตามจังหวัดต่างๆอย่างต่อเนื่องมาตลอด
    โดยมุ่งที่จะทำให้ระบบการรับและส่งสัญญาณภาพมีประสิทธิภาพมากยิ่งขึ้น

  (2) การจำหน่ายและช่องทางการจำหน่าย

  การขายโฆษณาของสถานีโทรทัศน์ และกลุ่มผู้จัดหาและผลิตรายการของกลุ่มบีอีซี เวิลด์นั้น
  กลุ่มบริษัทมีทีมงานขายเพื่อติดต่อกับบริษัทโฆษณาซึ่งเป็นลูกค้ารายใหญ่ของกลุ่มลูกค้าที่เป็นบริษัทโฆษณาจะมาจองเวลาโฆษณาตั้งแต่ต้นปี
  เนื่องจากสื่อโทรทัศน์เป็นสื่อโฆษณาที่ได้รับความนิยมสูงสุด
  จึงมีผู้สนใจซื้อเวลาโฆษณาเป็นจำนวนมากในขณะที่เวลาโฆษณามีอยู่จำกัด

  นโยบายราคา

  สถานีและผู้ผลิตรายการจะร่วมกันเป็นผู้กำหนดอัตราค่าโฆษณา
  ปัจจัยที่ใช้ประกอบในการกำหนดราคาได้แก่ เวลาออกอากาศ อัตราค่าโฆษณาของคู่แข่ง
  รวมทั้งความนิยมของผู้ชมต่อรายการ(Rating) ทั้งนี้ ช่วงที่อัตราค่าโฆษณาสูงสุด คือ
  ช่วงละครหลังข่าว (20:30-22:30 น.) หรือที่เรียกว่า Prime Time รองลงมา
  คือช่วงข้างเคียงละคร (18:30-20.30 น.และ 22:30-23:30 น.) และในอดีตที่ผ่านมา
  บริษัทมีการปรับอัตราค่าโฆษณาทุกปี
  โดยการปรับอัตราค่าโฆษณาจะพิจารณาตามความเหมาะสมของตลาดโดยรวม

(3) ลักษณะของลูกค้าและความสัมพันธ์ของลูกค้ากับบริษัท

  เนื่องจากรายได้หลักของธุรกิจนี้มาจากการขายเวลาโฆษณา
  ลูกค้าจึงเป็นบริษัทโฆษณา(Advertising Agency)
  ที่รับจ้างบริหารงานโฆษณาให้กับลูกค้าที่เป็นเจ้าของสินค้าหรือบริการและเป็นผู้จัดซื้อเวลาโฆษณาให้กับลูกค้าของตนเอง
  และลูกค้าอีกกลุ่มหนึ่งคือลูกค้าที่เป็นเจ้าของสินค้าหรือบริการต่าง ๆ
  ที่จองซื้อเวลาโฆษณาเพื่อนำเสนอรายการโฆษณา
  โดยกลุ่มลูกค้าทั้งสองนี้ไม่จัดว่าเป็นผู้มีความสัมพันธ์กับสถานีหรือบริษัทผู้จัดหาและผลิตรายการของกลุ่มบริษัทแต่อย่างใด
  และกลุ่มบริษัทไม่มีนโยบายทำข้อตกลงผูกพันการขายเวลาโฆษณากับกลุ่มลูกค้าแต่อย่างใด

  กลุ่มลูกค้าที่ทำการโฆษณามากหรือน้อยนั้นขึ้นอยู่กับการแข่งกันในแต่ละธุรกิจ ซึ่งส่วนใหญ่จะได้แก่
  ผลิตภัณฑ์เกี่ยวกับเส้นผม ผลิตภัณฑ์ด้านสุขอนามัย ผลิตภัณฑ์บำรุงผิว เป็นต้น
  แต่อย่างไรก็ตามตั้งแต่กลางปี 2543 มีการแข่งขันกันอย่างรุนแรงในธุรกิจสื่อสาร
  ทำให้กลุ่มธุรกิจนี้มีค่าใช้จ่ายในการโฆษณาในอัตราที่สูงขึ้นกว่าเดิมมาก
  จนเป็นอันดับหนึ่งของผู้ใช้จ่ายโฆษณาผ่านสื่อโทรทัศน์ในปี 2544 แต่สำหรับปี 2545
  ผู้ใช้จ่ายโฆษณาผ่านสื่อโทรทัศน์ในระดับต้น ๆ กลับมาเป็น ผลิตภัณฑ์เครื่องดื่ม (Non Alcoholic
  Beverage) ผลิตภัณฑ์บำรุงผิว และธุรกิจสื่อสาร

  (4). ภาวะอุตสาหกรรมและการแข่งขัน

  ภาพรวมของอุตสาหกรรม

  สถานีวิทยุโทรทัศน์ที่ให้บริการแก่ผู้ชมทั่วประเทศโดยไม่คิดมูลค่า (Free TV) ขณะนี้มีอยู่รวม 6
  เครือข่าย คือ ช่อง 3, 5, 7, 9, 11และ iTV
  โดยสถานีจะหารายได้จากการโฆษณาสินค้าและบริการต่าง ๆ
  ในรายการโทรทัศน์ให้แก่ผู้ประกอบธุรกิจยกเว้นช่อง 11 ดังนั้น
  จะเห็นได้ว่าโทรทัศน์ให้บริการแก่คนกลุ่มหนึ่ง ในขณะที่ประกอบธุรกิจกับคนอีกกลุ่มหนึ่ง ด้วยเหตุนี้
  จำนวนและลักษณะของผู้ชมโทรทัศน์จึงเป็นปัจจัยและตัวกำหนดว่ารายการโทรทัศน์รายการใดจะมีโฆษณาสินค้าและบริการเข้ามาให้การสนับสนุนรายการมากน้อยเพียงใด
  รายการโทรทัศน์ที่มีผู้รับชมมากจะยิ่งทำให้มีโฆษณาสินค้าและบริการเข้ามาสนับสนุนรายการมากยิ่งขึ้น
  และจะทำให้อัตราค่าโฆษณาในช่วงเวลานั้น ๆ ของสถานีสูงขึ้นด้วย
  สถานีวิทยุโทรทัศน์ทุกสถานีจึงตั้งเป้าหมายให้รายการเข้าถึงผู้ชมให้ได้มากที่สุด
  โดยสรุปแล้วรายได้ของโทรทัศน์ที่เกิดจากรายการแต่ละรายการขึ้นอยู่กับจำนวนโฆษณาและอัตราค่าโฆษณา
  ซึ่งมีความสัมพันธ์โดยตรงกับจำนวนผู้ชมในรายการนั้น ๆ

  ภาวะการแข่งขันภายในอุตสาหกรรมโทรทัศน์

  ในส่วนของธุรกิจโทรทัศน์ปกตินั้น ปัจจุบันมีเครือข่ายหลัก 6 เครือข่าย โดยที่ 5 เครือข่ายเดิม
  (ช่อง3,5,7,9และ11) ออกอากาศในระบบVHF และ
  เครือข่ายใหม่(iTV)ออกอากาศในระบบUHF แต่เนื่องจาก
  ความนิยมที่สร้างสะสมมาเป็นเวลานาน การแข่งขันจึงกระจุกตัวอยู่ในระหว่าง2เครือข่ายหลัก คือ
  ช่อง3 และช่อง7 ซึ่งมีส่วนแบ่งผู้ชมอยู่ถึงประมาณร้อยละ20ในช่วงเวลาที่สำคัญ
  โดยที่ทางช่อง7อยู่ในฐานะที่ได้รับการยอมรับว่าเป็นผู้นำตลาดในประเด็นเรื่องสัดส่วนคนดู
  ทั้งนี้เนื่องจากการที่ช่อง7 สามารถสร้างเครือข่ายให้ครอบคลุมทั่วประเทศได้ก่อนเครือข่ายอื่นๆ
  ในส่วนของช่อง3 เราสามารถครอบคลุมพื้นที่ทั่วประเทศได้เท่าเทียมกับเครือข่ายเก่าเมื่อ10
  กว่าปีที่ผ่านมา
  และตลอดช่วงเวลาที่ผ่านมานั้นทางช่อง3เองก็ได้พยายามปรับปรุงคุณภาพรายการเพื่อเพิ่มส่วนแบ่งการตลาดในด้านจำนวนผู้ชมมาโดยตลอด
  และด้วยความมุ่งมั่นพยายามดังกล่าวส่วนแบ่งการตลาดของช่อง3ได้กระเตื้องโตขึ้นมาโดยตลอด
  ในปี 2543รายงานการสำรวจของเอซีเนลสัน
  แสดงว่าช่อง3มีส่วนแบ่งการตลาดในส่วนของจำนวนผุ้ชมสูงกว่าทุกเครือข่ายเป็นปีแรก
  แต่ก็กลับลงมาเป็นช่องที่มีผู้ชมมากเป็นอันดับสองเช่นเคยตั้งแต่ต้นปี2544 เป็นต้นมาเมื่อช่อง 7
  หันกลับไปเน้นรายการสำหรับผู้ชมกลุ่มเดิมอีกครั้ง,และก็ทรงตัวอยู่ในระดับประมาณนั้นตลอดมาตั้งแต่ต้นปี2544
  จวบจนถึงปัจจุบัน แต่ในส่วนของส่วนแบ่งเม็ดเงินโฆษณารายงานสำรวจดังกล่าวรายงานว่าช่อง 3
  ยังมีส่วนแบ่งสูงกว่าทุกเครือข่ายอยู่เช่นเดิมต่อเนื่องมาจากช่วงปลายปี 2540 ถึงช่วงต้นปี 2545
  ซึ่งช่อง7ได้ฟื้นกลับขึ้นมามีส่วนแบ่งที่สูงกว่าช่องอื่นๆ
  จากการปรับอัตราค่าเวลาโฆษณาที่มีผลมาตั้งแต่ตุลาคม 2544
  อย่างไรก็ตามช่อง3ได้ปรับอัตราค่าเวลาขึ้นอีกครั้งตั้งแต่ตุลาคม 2545
  ทำให้อัตราค่าเวลาโฆษณาของช่อง3สูงกว่าช่องอื่นๆส่วนแบ่งการตลาดจึงอาจจะมีการเปลี่ยนแปลงในปีนี้
  อย่างไรก็ตามแม้ว่าส่วนแบ่งการตลาดของสองเครือข่ายใหญ่จะอยู่ในอัตราสูงก็จริงแต่เครือข่ายอื่นๆก็ไม่อยู่นิ่ง
  และได้พยายามที่จะเพิ่มส่วนแบ่งตลาดของตัวเองขึ้นด้วยกันทั้งนั้น
  อีกทั้งโดยภาพรวมแล้วธุรกิจโทรทัศน์ปกตินี้ยังมีช่องว่างสำหรับเครือข่ายรายใหม่ในระบบUHFเหลืออยู่อีก
  ซึ่งจะขึ้นอยู่กับนโยบายขององค์กรจัดสรรคลื่นความถี่ ที่กำลังอยู่ในระหว่างการจัดตั้ง
  ว่าจะออกใบอนุญาตใหม่อย่างไร เมื่อไร
  แต่ก็มีกฎให้มีการประกาศแผนแม่บทให้ทราบเป็นการทั่วไปก่อนดำเนินการ
  การแข่งขันในธุรกิจนี้จึงเป็นที่น่าสนใจให้ติดตามอยู่ตลอดเวลา

  ภาวะการแข่งขันจากอุตสาหกรรมที่เกี่ยวข้อง

  ในส่วนของธุรกิจโทรทัศน์ระบบบอกรับเป็นสมาชิกนั้น
  นอกจากผู้ประกอบการระดับประเทศซึ่งมีเพียงรายเดียวแล้วก็ยังมีผู้ประกอบการระดับท้องถิ่นอีกมากราย
  โดยรวมแล้วแม้จะได้ดำเนินการมาหลายปีแล้วก็ตาม
  แต่ก็ยังไม่สามารถขยายฐานจำนวนผู้บอกรับเป็นสมาชิกได้มากนัก
  ทำให้ไม่สามารถจะแย่งจำนวนผู้ชมส่วนใหญ่ของโทรทัศน์ปกติไปได้
  ประกอบกับการที่สมาชิกส่วนใหญ่กระจุกตัวอยู่ในกรุงเทพฯและตัวเมืองเป็นหลักจึงเป็นส่วนช่วยปิดจุดบอดในการแพร่ภาพของโทรทัศน์ปกติ
  ทำให้ปัญหาที่ผู้ชมในส่วนกลางเมืองซึ่งโดนตึกสูงบังคลื่นลดลงไปได้ส่วนหนึ่ง ในส่วนของกลุ่ม บีอีซี
  เวิลด์
  ที่เกี่ยวข้องกับธุรกิจโทรทัศน์ระบบบอกรับเป็นสมาชิกนั้นนอกเหนือจากที่ได้ประโยชน์จากการแก้ปัญหาจุดบอดในเมืองดังที่กล่าวแล้ว
  ทางกลุ่มเองก็เป็นผู้จัดจำหน่ายรายหนึ่งที่ขายสิทธิใช้รายการโทรทัศน์ให้แก่ผู้ดำเนินการธุรกิจโทรทัศน์ระบบบอกรับเป็นสมาชิก
  แต่เนื่องจากสภาวะการแข่งขันของผู้ดำเนินการในธุรกิจดังกล่าวลดลงทำให้โอกาสของกลุ่มลดลงตามไปด้วย
  อย่างไรก็ตาม เนื่องจากจุดแข็งด้านรายการของกลุ่ม
  กลุ่มยังเชื่อมั่นว่ากลุ่มยังมีโอกาสหารายได้จากธุรกิจโทรทัศน์ระบบบอกรับสมาชิกนี้อยู่
  นอกจากนี้แล้ว โทรทัศน์ยังคงเป็นสื่อโฆษณาที่มีการแข่งขันกับสื่อโฆษณาอื่น ๆ อาทิเช่น วิทยุ
  หนังสือพิมพ์และอินเตอร์เน็ต เป็นต้น อย่างไรก็ตาม การแข่งขันในขณะนี้ยังไม่รุนแรงมากนัก
  เนื่องจากการโฆษณาโดยใช้โทรทัศน์เป็นสื่อนั้นถือได้ว่ามีประสิทธิภาพมากที่สุด
  จึงยังคงสามารถครอบครองส่วนแบ่งของตลาดได้มากที่สุดโดยมีสัดส่วนประมาณ 50-60%
  ของค่าใช้จ่ายในการโฆษณารวม

  สรุปภาวะอุตสาหกรรม และแนวโน้มในอนาคต

  ภาวะการแข่งขันของสถานีโทรทัศน์ในอนาคต

  การแข่งขันในอุตสาหกรรมโทรทัศน์จะทวีความรุนแรงเพิ่มขึ้นในอนาคต ทั้งนี้
  เนื่องจากนโยบายทีวีเสรีของภาครัฐ และการเพิ่มขึ้นในบทบาทของสื่อโฆษณาอื่นๆ
  เช่นสื่ออิเล็กทรอนิคส์อย่างอินเตอร์เน็ต และสื่อโทรทัศน์ระบบบอกรับเป็นสมาชิก
  จากการที่โทรทัศน์จะสามารถดำรงไว้ซึ่งส่วนแบ่งตลาดสูงสุดด้านโฆษณาในขณะนี้ทำให้เชื่อว่า
  ในระยะเวลาอันใกล้นี้จะมีผลกระทบน้อยมากจากการเปลี่ยนแปลงการดำเนินธุรกิจของสื่อโทรทัศน์ปกติ

  ความต้องการด้านรายการจะเพิ่มขึ้นมาก

  จากจำนวนผู้ประกอบการที่เพิ่มมากขึ้นทั้งสถานีโทรทัศน์ระบบยูเอชเอฟและสถานีโทรทัศน์ระบบบอกรับเป็นสมาชิก(เคเบิ้ลทีวี)
  จำนวนหลายราย
  ทำให้ความต้องการในด้านรายการทั้งที่ผลิตในประเทศและต่างประเทศเพิ่มมากขึ้น
  ส่งผลให้อำนาจการต่อรองของผู้เป็นเจ้าของบทประพันธ์ เจ้าของลิขสิทธิ์ภาพยนตร์
  และผู้ผลิตรายการมีมากขึ้น นอกจากนี้ ต้นทุนการผลิตรายการก็มีแนวโน้มที่จะเพิ่มขึ้นเช่นกัน

  โอกาสที่จะนำรายการเก่า ๆ มาฉายซ้ำใหม่ (Rerun) ได้

  บริษัทผู้จัดหาและผลิตรายการที่เป็นเจ้าของลิขสิทธิ์ละครหรือภาพยนตร์มีแนวโน้มที่จะสามารถนำรายการที่เคยแพร่ภาพทางสถานีวิทยุโทรทัศน์ไปจำหน่ายต่อให้แก่ผู้ประกอบการอื่น
  ๆได้ เช่น ผู้ประกอบการเคเบิ้ลทีวี ซึ่งการนำรายการไปจำหน่ายต่อเพื่อทำการแพร่ภาพอีกรอบนั้น
  ในปัจจุบันมีการทำกันอยู่น้อยมาก
  จึงเป็นโอกาสที่บริษัทผู้จัดหาและผลิตรายการจะมีรายได้จากการขายละครและภาพยนตร์เพิ่มมากขึ้น

  3.3 การจัดหาผลิตภัณฑ์หรือบริการ

  การดำเนินงานของสถานีวิทยุโทรทัศน์ไทยทีวีสีช่อง 3

  ในด้านการผลิตของบริษัทซึ่งเป็นนายสถานีโทรทัศน์นั้น
  สามารถแบ่งออกเป็นลักษณะการดำเนินงานที่สำคัญได้ 4 ประเภท คือ การจัดผังรายการ
  การจัดหาและผลิตรายการ การแพร่ภาพออกอากาศ และการกระจายเสียงวิทยุคลื่น
  เอฟ.เอ็ม.105.5

  1. การจัดผังรายการ

  การจัดผังรายการเพื่อการออกอากาศ
  เป็นขั้นตอนในการผสมผสานลักษณะและคุณภาพของรายการกับความต้องการหรือรสนิยมของผู้ชม
  โดยทางสถานีจะพยายามจัดเวลาของการแพร่ภาพรายการต่างๆ ให้สอดคล้องกับลักษณะของผู้ชม
  ปัจจัยที่จะใช้ในการตัดสินใจเลือกรายการนั้นจะต้องพิจารณาถึงส่วนประกอบหลัก ๆ ที่สำคัญ คือ
  ผังรายการออกอากาศของสถานีโทรทัศน์อื่นๆ ลักษณะของผู้ชมและรายการที่ผู้ชมต้องการชม

  การวิเคราะห์การจัดผังรายการออกอากาศของสถานีอื่น

  ขั้นตอนนี้เป็นการรวบรวมข้อมูลที่สรุปแนวโน้มความเป็นไปได้ของจำนวนผู้ชมโทรทัศน์ก่อนที่จะมีการจัดผังรายการออกอากาศ
  ในปัจจุบันประเทศไทยมีสถานีวิทยุโทรทัศน์ในส่วนกลางถึง 6 สถานี ดังนั้น
  การแข่งขันกันจัดรายการของทางสถานีเพื่อดึงดูดจำนวนผู้ชม
  จำเป็นจะต้องคำนึงถึงคุณภาพรายการปริมาณที่ออกอากาศ ความสัมพันธ์ของรายการข้างเคียง
  ความสามารถ ภาพพจน์ ค่านิยมของสถานี และสถานีคู่แข่ง
  เมื่อผู้จัดรายการของทางสถานีทราบถึงประเภทรายการของสถานีคู่แข่งขันแล้ว
  จะนำมาประเมินถึงจุดเด่นที่จะสามารถดึงดูดจำนวนผู้ชมได้มาก
  ต่อจากนั้นเจ้าหน้าที่ที่มีส่วนเกี่ยวข้องกับการจัดผังรายการ
  จึงสามารถวิเคราะห์รายการของสถานีคู่แข่งขันเปรียบเทียบกับรายการของตนเอง
  เพื่อพิจารณาเลือกรายการออกอากาศให้ดึงดูดจำนวนผู้ชมให้ได้มากที่สุด

ลักษณะของผู้ชม

  เนื่องจากลักษณะการชมของผู้ชมแตกต่างกันไปตามเพศ อายุ อาชีพ ระดับการศึกษา
  และสภาวะการดำรงชีวิต ดังนั้น รายการบางประเภทอาจจะได้รับความนิยมจากผู้ชมกลุ่มหนึ่ง
  แต่ไม่ได้รับความนิยมเท่าที่ควรจากผู้ชมอีกกลุ่มหนึ่ง เพื่อให้รายการลักษณะต่างๆ
  จัดไว้ในช่วงที่มีกลุ่มผู้ชมรายการนั้นสูงสุด
  ผู้จัดรายการและเจ้าหน้าที่ที่เกี่ยวข้องจำเป็นต้องรวบรวมรายละเอียดเกี่ยวกับข้อมูลสถิติต่างๆ
  ของผู้ชมในแต่ละช่วงเวลาและรายการต่างๆ
  เพื่อนำไปประกอบการพิจารณาจัดผังรายการออกอากาศให้ตรงกับความต้องการหรือรสนิยมของผู้ชม
  ซึ่งการศึกษารายละเอียดข้อมูลพฤติกรรมของผู้ชมนั้น
  ทางสถานีสามารถรวบรวมได้จากบริษัทที่ทำการวิเคราะห์หาเรตติ้ง และจำนวนผู้ชม เช่น บริษัท
  เอซี นีลเซ็น จำกัด เป็นต้น
  ประกอบเข้ากับประสบการณ์การเรียนรู้ที่ผู้จัดรายการได้สะสมมาจากการดำเนินกิจการด้านสื่อสารมวลชน

  การวิจัยรายการเพื่อให้ทราบถึงรายการที่ผู้ชมต้องการชม

  ทางสถานีนำข้อมูลจากการสำรวจเรตติ้งมาประกอบกับสมมติฐานความต้องการของผู้ชมในอนาคตมาเป็นแนวทางในการพัฒนารายการให้เป็นไปตามความต้องการของผู้ชมพบว่า
  แนวโน้มและทิศทางความนิยมของผู้ชมที่ติดตามดูรายการของทางสถานียังคงมีพฤติกรรมที่ไม่ค่อยแตกต่างไปจากอดีตมากนัก

  ทางสถานีจะนำผลการวิเคราะห์ข้อมูลสถิติต่างๆ
  มาใช้พิจารณาเลือกรายการที่เหมาะสมต่อผู้ชมกลุ่มเป้าหมาย
  ซึ่งทางฝ่ายจัดผังรายการจะต้องกำหนดวัน เวลา และความถี่ของการแพร่ภาพออกอากาศ
  ที่ผ่านมาสถานีวิทยุโทรทัศน์ไทยทีวีสีช่อง 3
  จะพิจารณาจัดผังรายการครั้งใหญ่ในช่วงเดือนตุลาคมของปี โดยคณะผู้บริหารของทางสถานี
  ซึ่งจะมีการเปลี่ยนแปลงทั้งด้านรายการและอัตราค่าโฆษณา

  ต่อจากนั้นเจ้าหน้าที่จะจัดทำผังรายการประจำเดือนล่วงหน้า 1 เดือน
  เพื่อเป็นแนวทางในการดำเนินงานและแจ้งให้บริษัทโฆษณา
  และลูกค้าทราบถึงรายการของเดือนถัดไปที่จะทำการแพร่ภาพ
  หลังจากนั้นจะเป็นการวางแผนผังรายการประจำวันซึ่งมีการจัดทำขึ้นทุกวันโดยแผนกจัดรายการและแผนกโฆษณา
  โดยระบุรายละเอียดของรายการ เช่น รายชื่อ ประเภท ความยาวของรายการ
  รวมทั้งรายละเอียดของการโฆษณาสินค้า
  เพื่อให้เจ้าหน้าที่ผู้ที่มีส่วนเกี่ยวข้องต่อการปฏิบัติงานได้ทราบถึงรายละเอียดของการแพร่ภาพตามผังรายการประจำวัน

  2. การผลิตรายการ

  การผลิตรายการของสถานีจะมีอยู่ 2 รูปแบบ คือ สถานีจะเป็นผู้ผลิตรายการเอง
  ซึ่งรายการที่สถานีเป็นผู้ผลิตเองเป็นประจำคือ รายการข่าว
  นอกจากนี้อาจมีรายการเฉพาะกิจอื่นๆ
  ที่เกิดขึ้นไม่บ่อยนักและขั้นตอนในการดำเนินรายการไม่ยุ่งยากนัก เช่น
  การถ่ายทอดสดการรับบริจาคเงินเพื่อการกุศลต่างๆ
  ส่วนรายการที่สถานีร่วมผลิตรายการกับผู้จัดหาและผลิตรายการอื่นนั้น
  สถานีจะร่วมในการคัดเลือกบทประพันธ์ นักแสดง ตลอดจนผู้ที่เกี่ยวข้องด้วย
  และจะให้การสนับสนุนแก่ผู้ผลิตรายการในด้านอุปกรณ์ที่จำเป็นต่างๆ อีกด้วย

  การจัดหาหรือผลิตรายการบันเทิงต่างๆ

  ทางสถานีมีนโยบายที่จะร่วมจัดหา หรือผลิตรายการบันเทิงต่าง ๆ กับผู้ผลิตรายการทั่วไป
  ทั้งกับบริษัทในเครือและผู้ผลิตรายการอิสระ โดยจะมีส่วนตั้งแต่การเลือกบทประพันธ์
  และจัดทำบทละคร คัดเลือกนักแสดง ผู้กำกับ ผู้ดำเนินรายการ ประเภทของรายการ
  ตลอดจนให้การสนับสนุนในด้านอุปกรณ์และเจ้าหน้าที่ในการถ่ายทำ การตัดต่อภาพ การบันทึกเสียง
  การแปลงระบบเทปต่างๆ เป็นต้น

  การเซ็นเซอร์

  ก่อนที่จะนำภาพยนตร์ หรือละคร หรือรายการบันเทิงต่างๆ มาออกอากาศ
  บริษัทจะต้องนำรายการทั้งหมดนั้นมาผ่านขั้นตอนการเซ็นเซอร์
  เพื่อตรวจสอบไม่ให้นำเสนอภาพหรือข้อความที่ผิดต่อกฎระเบียบของกรมประชาสัมพันธ์ที่ควบคุมโดยคณะกรรมการวิทยุกระจายเสียงและวิทยุโทรทัศน์แห่งชาติ
  (กกช.) ซึ่งภาพและข้อความที่แพร่ภาพจะต้องไม่กระทบต่อความมั่นคงของประเทศ
  หรือมีลักษณะต้องห้ามตามกฎหมาย

  3. การแพร่ภาพออกอากาศ

  การแพร่ภาพออกอากาศของรายการต่างๆ
  เป็นขั้นตอนสุดท้ายของการบริการด้านการสื่อสารทางโทรทัศน์
  ขั้นตอนนี้นับได้ว่าเป็นจุดรวมของการนำเสนอข่าวสาร ความรู้
  และความบันเทิงที่มีอิทธิพลต่อความนึกคิด และวัฒนธรรมประเพณีของไทย
  ซึ่งได้ผ่านการจัดผังรายการเป็นลำดับขั้นตอนของทางสถานีโทรทัศน์เพื่อให้เป็นไปตามความต้องการของประชาชน

  การส่งสัญญาณภาพของสถานี

  การแพร่ภาพในเขตกรุงเทพและปริมณฑล

  การแพร่ภาพออกอากาศทางสถานีภายในเขตกรุงเทพมหานครและปริมณฑลจะออกอากาศด้วยความถี่โทรทัศน์ช่อง3
  โดยเครื่องส่งโทรทัศน์เป็นเครื่องรุ่นใหม่ที่สามารถออกอากาศด้วยระบบสองเสียง
  (หากเป็นรายการต่างประเทศ ช่อง 1 จะเป็นเสียงพากย์ และช่อง2 จะเป็นเสียง Sound
  Track) สัญญาณภาพและเสียงจะถูกส่งจากห้องควบคุมสัญญาณโทรทัศน์ที่อาคารเอ็มโพเรี่ยม
  โดยผ่านทางระบบการเชื่อมโยงด้วยคลื่นไมโครเวฟไปออกอากาศที่หนองแขม

การแพร่ภาพไปต่างจังหวัด

  การแพร่ภาพสู่สถานีโทรทัศน์ส่วนภูมิภาค
  สถานีจะใช้การส่งสัญญาณภาพและเสียงไปทางคลื่นไมโครเวฟไปที่การสื่อสารแห่งประเทศไทย
  ซึ่งตั้งอยู่ที่เขตบางรัก สัญญาณจะถูกส่งต่อด้วยระบบดิจิตอลไปที่อำเภอศรีราชา
  เพื่อการส่งสัญญาณขึ้นดาวเทียมไทยคม ทั้งนี้ ในปัจจุบันสถานีเช่าช่องสัญญาณดาวเทียมประเภท
  C-Bandอยู่ 1/2 ทรานสปอนเดอร์
  หลังจากนั้นสัญญาณจะถูกส่งต่อไปยังสถานีสื่อสารโทรคมนาคมดาวเทียมภาคพื้นดิน (Earth
  Station) ในจังหวัดต่างๆ รวม 32 จังหวัด เพื่อส่งต่อให้สถานีเครือข่ายทางคลื่นไมโครเวฟ
  หรือส่งต่อเข้ากับเครื่องส่งของสถานีเครือข่าย
  เพื่อทำการแพร่ภาพสัญญาณต่อไปยังของผู้ชมในเขตพื้นที่นั้นๆ

เครือข่ายของสถานีวิทยุโทรทัศน์ไทยทีวีสีช่อง 3

  เครือข่ายทั้งหมดของสถานีมีทั้งสิ้นรวม 32 เครือข่ายกระจายอยู่ทั่วประเทศไทย ดังนี้

  --------------------- ------------------------------ -------------------
  ภูมิภาค                 จังหวัด                          ช่องสัญญาณออกอากาศ

  ภาคกลางและตะวันออก     กรุงเทพ                         ช่อง 3

                        ระยอง, สระแก้ว และประจวบคีรีขันธ์   ช่อง 6

                        ตราด                           ช่อง 7

  ภาคตะวันออกเฉียงเหนือ    นครราชสีมา                      ช่อง 2

                        อุบลราชธานี                      ช่อง 6

                        ขอนแก่น , สกลนคร และสุรินทร์       ช่อง 7

                        เลย และหนองบัวลำภู               ช่อง 12

  ภาคเหนือ               เชียงใหม่ และสุโขทัย               ช่อง 3

                        แพร่, แม่ฮ่องสอน,                 ช่อง 6
                        ลำปาง,ตากและนครสวรรค์           

                        น่าน                            ช่อง 7

                        เชียงราย                        ช่อง 8

                        เพชรบูรณ์                        ช่อง 11

  ภาคใต้                 สงขลา (หาดใหญ่)                 ช่อง 2

                        สุราษฎร์ธานี, ตรัง, พังงา           ช่อง 6

                        ยะลา                           ช่อง 9

                        ชุมพร, นครศรีธรรมราช, สตูล, ระนอง ช่อง 11
                        และภูเก็ต                        
  --------------------- ------------------------------ -------------------

  ปัญหาที่พบในการแพร่ภาพ

เนื่องจากการออกอากาศของเครื่องส่งโทรทัศน์จะใช้ความถื่วิทยุที่ใช้ในกิจการโทรทัศน์ในย่านความถี่
VHF-UHF ซึ่งมีคุณสมบัติในการแพร่กระจายคลื่นในระดับสายตา (Line of Sight)
ดังนั้นคลื่นที่ส่งออกไปจึงมักจะถูกบดบังด้วยอาคารสูง ๆ ซึ่งเกิดขึ้นในกรุงเทพมหานครและเมืองใหญ่
ทำให้สัญญาณภาพในพื้นที่ที่มีอาคารบดบังการรับสัญญาณจะรับภาพได้ไม่ชัดเจนหรือเกิดเงาหรือเกิดภาพสะท้อนขึ้น
ส่วนในท้องถิ่นห่างไกลประชาชนบางท้องถิ่นจะไม่สามารถรับสัญญาณได้ชัดเจน
เพราะเกิดการบดบังคลื่นที่ส่งจากภูเขาหรือแนวป่าไม้หรือส่วนโค้งของผิวโลก ดังนั้น
บริษัทจึงได้มีการวางแผนแก้ไขปัญหาการรับสัญญาณให้ดีขึ้น
โดยการเริ่มปรับปรุงระบบเสาส่งโทรทัศน์ให้พ้นจากการถูกบดบัง
และปรับเปลี่ยนเครื่องส่งให้มีกำลังวัตต์สูงขึ้น นอกจากนี้
สถานีอาจแก้ปัญหาโดยใช้ระบบการส่งสัญญาณตรงจากดาวเทียม (Direct to Home-DTH)
แต่หากดำเนินการโดยวิธีดังกล่าวประชาชนจะต้องลงทุนซื้ออุปกรณ์รับสัญญาณในราคาประมาณ
6,000-20,000 บาทต่อเครื่อง ซึ่งเป็นวิธีที่บริษัทลงทุนน้อย แต่ประชาชนต้องลงทุนสูงในปัจจุบัน
บริษัทจึงเน้นการแก้ปัญหาโดยใช้วิธีปรับปรุงเสาส่งโทรทัศน์ก่อนโดยจะรอให้เทคโนโลยีDTHพัฒนามากขึ้น
และให้อุปกรณ์การรับสัญญาณมีราคาถูกลงจนไม่ทำให้ผู้รับสัญญาณทั่วไปเดือดร้อนในการลงทุนด้านอุปกรณ์
ซึ่งในอนาคตบริษัทคงจะใช้ทั้งสองวิธีในการปรับปรุงสัญญาณของสถานี

4. การกระจายเสียงทางคลื่นวิทยุ เอฟ.เอ็ม 105.5

  บริษัทฯ ได้ทำสัญญาร่วมดำเนินการกับองค์การสื่อสารมวลชนแห่งประเทศไทย
  ให้เป็นผู้ดำเนินการกระจายเสียงทางคลื่น FM105.5 MHz ตั้งแต่ปี 2533 ถึงปี 2563
  (โดยสามารถกระจายเสียงได้ตั้งแต่เวลา 6.00 น.ถึง 24.00 น. ปัจจุบันได้ให้บริษัท
  ยูแอนด์ไอ คอร์โปเรชั่น จำกัด บริษัทในเครือ เป็นผู้ดำเนินการ

ธุรกิจวิทยุ

  ดำเนินงานโดย บริษัท ยูแอนด์ไอ คอร์โปเรชั่น จำกัดและบริษัท เวอร์จิ้น บีอีซี-เทโร เรดิโอ
  เซอร์วิสเซส (ประเทศไทย) จำกัด

1.  ลักษณะของผลิตภัณฑ์หรือบริการ

  ปัจจุบันมีรายการวิทยุของกลุ่มบริษัททั้งสิ้น 4 รายการ สามารถสรุปได้ดังตาราง

  ตารางแสดงสถานีที่บริษัท ยูแอนด์ไอ คอร์โปเรชั่น จำกัด ดำเนินการอยู่ในปัจจุบัน

+---+-------+--------+-----------------+-----------------+-------------+
| ส |       | ช      | ชื่อรายการ        | ลักษณะรายการ     | กลุ่มเป้าหมาย  |
| ถ |       | ่วงเวลา |                 |                 |             |
| า |       |        |                 |                 |             |
| นี |       |        |                 |                 |             |
+---+-------+--------+-----------------+-----------------+-------------+
| 1 | F.M.  | 05.00  | 95.5 Virgin     | เพลงสากลสมัยใหม่  | กลุ่มคนรุ่นใหม่  |
| . | 95.5  | -02.00 | Hitz            |                 |             |
+---+-------+--------+-----------------+-----------------+-------------+
| 2 | F.M.  | 05.00  | Virgin Smooth   | เพลงสากลร่วมสมัย  | กลุ่มวัยกล     |
| . | 105   | -02.00 | F.M 105.        |                 | างคนและผู้ใหญ่ |
+---+-------+--------+-----------------+-----------------+-------------+
| 3 | F.M.  | 05.30  | EAZY F.M. 105.5 | เพลงสากลร่วมสมัย  | กลุ่มคน       |
| . | 105.5 | -24.00 |                 |                 | ที่ฟังเพลงสากล |
+---+-------+--------+-----------------+-----------------+-------------+
| 4 | F.M.  | 24     | Virgin Soft FM  | เ               | นิสิต นักศึกษา  |
| . | 89.0  | ชั่วโมง  | 89              | พลงไทยสากลTOP40 | หนุ่ม         |
|   |       |        |                 |                 | สาวเริ่มทำงาน |
|   |       |        |                 | เพลงสากล        |             |
|   |       |        |                 | สลับเพลงร่วมสมัย   |             |
+---+-------+--------+-----------------+-----------------+-------------+

  โดยแต่ละสถานีมีลักษณะเฉพาะของรายการและกลุ่มลูกค้า ดังนี้

1.  95.5 Virgin Hitz
    เป็นรายการวิทยุคลื่นเพลงฮิตที่นำเสนอสำหรับวัยรุ่นและเป็นรายการเพลงชั้นนำสำหรับคนที่รักเพลงฮิตทั้งไทยและเทศ
    เป็นตัวแทนคนรุ่นใหม่ที่จะเสาะแสวงหาเรื่องราวใหม่ ๆ
    มาให้วัยรุ่นได้ฟังทั้งสาระและความบันเทิงจากทั่วทุกสารทิศ
    ด้วยรูปแบบที่สนุกสนานเป็นกันเองผ่านดีเจคนไทยและการผสมผสาน Feature ในสไตล์ต่าง ๆ
    จากฝีมือของเหล่าดีเจและทีมงานคุณภาพ

2.  Virgin Smooth FM 105
    เป็นคลื่นวิทยุสำหรับนักฟังเพลงสากลตัวจริงที่ชื่นชอบแนวเพลงฟังสบาย ๆ ในสไตล์ Easy
    Listening ที่ฮิต เป็นเพลงที่ประทับใจและเรียกหาฟังอยู่ตลอดเวลา
    โดยมีดีเจชาวต่างชาติเจ้าของภาษาตัวจริงเป็นเสมือนผู้เชื่อมโยงบทเพลงอันไพเราะให้ต่อเนื่องเข้ากับสีสันต่าง
    ๆ บนคลื่นที่ทีมงานบรรจงสร้างสรรค์มาโดยเฉพาะ

3.  Eazy FM 105.5 Your Easy Lifestyle
    คลื่นวิทยุเพลงสากลที่คงความเป็นหนึ่งในการนำเสนอบทเพลงสากลที่คนไทยโปรดปรานตั้งแต่ยุค
    80-ปัจจุบันในแนว Easy Listening ดำเนินรายการโดยดีเจคนไทย
    นอกจากจะมอบอรรถรสทางดนตรีให้ผู้ฟังรายการแล้วยังเพิ่มสาระที่มีประโยชน์กับการใช้ชีวิตประจำวันหลากหลายแง่มุม

4.  Virgin Soft FM 89 เป็นคลื่นเพลงไทยสากลในแบบ Easy Listening
    รวบรวมจากอดีตจนถึงปัจจุบันที่มีความหลากหลายเป็นเพลงฮิตติดอันดับ
    หลากหลายอารมณ์ที่จะเข้าถึงผู้ฟังทุกระดับ
    โดยวันจันทร์-ศุกร์ดำเนินรายการโดยทีมงานดีเจคุณภาพ วันเสาร์-อาทิตย์ เป็น Non Stop
    “Music Sweep”

การตลาดและภาวะการแข่งขัน

  (1) กลยุทธ์ทางด้านการตลาด ประกอบด้วย

  1. การกำหนดราคา กลุ่มผู้ฟังรายการวิทยุของบริษัท เป็นกลุ่มผู้ฟังที่มีรายได้ในระดับกลางขึ้นไป
  ดังนั้น กลุ่มผู้ลงโฆษณา จึงเป็นกลุ่มผู้ผลิตสินค้าหรือบริการในตลาดบน (Premium Product)
  ซึ่งมีงบโฆษณาค่อนข้างสูง

  นโยบายการกำหนดราคาของบริษัท

  รายได้ส่วนใหญ่ของบริษัทมาจากการขายเวลาโฆษณาทางวิทยุ
  และบางส่วนจะมาจากการรับจ้างผลิตสปอตโฆษณา การกำหนดอัตราโฆษณาจึงเป็นกลยุทธ์ที่สำคัญ
  บริษัทมีนโยบายการกำหนดราคาโดยใช้เกณฑ์ราคาตลาด (Competitive Price)
  ซึ่งจะเปรียบเทียบกับคู่แข่งและสื่อโฆษณาประเภทอื่น

  2. ขายเวลาโฆษณาในลักษณะที่เป็นชุด (Package) บริษัทมีนโยบายที่จะขายโฆษณาเป็นชุด
  โดยให้ผู้ลงโฆษณาที่ต้องการลงโฆษณาในช่วงเวลาที่มีผู้ฟังสูงสุดจะต้องโฆษณาในช่วงเวลาที่มีคนฟังไม่มากด้วย
  หรือในบางครั้งอาจจะให้ลงโฆษณาในส่วนของสถานีที่ยังมีโฆษณาไม่เต็ม เช่น
  ถ้าต้องการโฆษณาในช่วงเวลาคนฟังสูงของSmooth 105 FM
  ก็จะต้องลงโฆษณาในช่วงเวลาดึกซึ่งมีจำนวนผู้ฟังน้อยด้วย เป็นต้น

  (2) การจำหน่ายและช่องทางการจัดจำหน่ายโฆษณา

  สำหรับการเข้าถึงกลุ่มลูกค้าที่เป็นผู้โฆษณานั้น ส่วนใหญ่หรือประมาณร้อยละ 80
  จะติดต่อมายังบริษัทโดยผ่านบริษัทโฆษณาหรือเอเยนซี่ นอกนั้น
  บริษัทจะรับงานโดยตรงจากลูกค้าหรือเจ้าของผลิตภัณฑ์หรือบริการต่างๆ คิดเป็นร้อยละประมาณ
  20

ลักษณะโดยทั่วไปของอุตสาหกรรมวิทยุ

  ในกรุงเทพมหานคร มีสถานีวิทยุทั้งหมด 75 สถานี จากทั้งหมด 487 สถานีทั่วประเทศ
  ซึ่งในจำนวน 75 สถานีนี้ เป็นสถานีFM 40 สถานี ซึ่งรายการวิทยุภาคFMในกรุงเทพฯ
  จะเริ่มกระจายเสียงตั้งแต่เวลา 05.00น. ในตอนเช้าจนถึงเวลา 02.00น.ของวันใหม่
  แต่ก็มีหลายสถานีที่กระจายเสียงตลอด 24 ชั่วโมง
  กลุ่มผู้ฟังโดยรวมจะเป็นชนชั้นกลางค่อนไปทางสูง โดยมีวัยรุ่นในช่วงอายุ 15-24 ปี
  เป็นกลุ่มผู้ฟังที่ใหญ่ที่สุด พฤติกรรมของผู้ฟังในวันทำงานปกติจะเริ่มจากช่วง 5.00น.
  จำนวนผู้ฟังจะเพิ่มขึ้นเรื่อยๆ จนสูงสุดช่วง 10.00น.-12.00น.
  และกลับมาสูงอีกครั้งในช่วงเย็นประมาณ 16.00น.-18.00น.
  ส่วนในช่วงสุดสัปดาห์จะมีรูปแบบของกลุ่มผู้ฟังที่คล้ายๆกับวันทำงานปกติแต่จะมีจำนวนผู้ฟังที่น้อยกว่า

  กลุ่มลูกค้าเป้าหมาย

  โดยพื้นฐานของรายการวิทยุของบริษัทเป็นภาคภาษาอังกฤษและเป็นรายการเพลงสากล
  จึงทำให้การวางตำแหน่งตัวเองที่จะเจาะกลุ่มผู้บริโภคในตลาดกลางขึ้นไปได้ไม่ยาก
  เนื่องจากกลุ่มผู้ฟังที่ฟังเพลงสากลนั้น
  ถ้าไม่มีการศึกษาที่ค่อนข้างสูงก็เป็นผู้ที่เคยอยู่ต่างประเทศมาก่อน จึงเป็น
  กลุ่มที่มีอำนาจการซื้อสูง(Purchasing Power) ส่งผลให้บริษัทสามารถจะหาผู้ลงโฆษณาหรือ
  เจ้าของสินค้าหรือบริการที่ต้องการขายสินค้าให้ลูกค้ากลุ่มนี้ได้อันเป็นกลุ่มผู้ผลิตสินค้า
  หรือบริการที่มีตัวเลขค่าใช้จ่ายด้านโฆษณาที่ค่อนข้างสูงในแต่ละสถานีของบริษัทนั้น
  ยังได้มีความพยายามที่จะแบ่งย่อยกลุ่มของผู้ฟังอีกระดับหนึ่งดังตารางข้างล่างนี้

+--------+---+----------------------------------+---+--------+---+---------+---+
| ส      | ก |                                  | ร |        | ป |         |   |
| ถานีวิทยุ | ล |                                  | ะ |        | ร |         |   |
| F.M.   | ุ่ม |                                  | ด |        | ะ |         |   |
|        | ล |                                  | ับ |        | เ |         |   |
|        | ูก |                                  | ร |        | ภ |         |   |
|        | ค |                                  | า |        | ท |         |   |
|        | ้า |                                  | ย |        | เ |         |   |
|        | แ |                                  | ไ |        | พ |         |   |
|        | ล |                                  | ด้ |        | ล |         |   |
|        | ะ |                                  |   |        | ง |         |   |
|        | ส |                                  |   |        |   |         |   |
|        | ัด |                                  |   |        |   |         |   |
|        | ส |                                  |   |        |   |         |   |
|        | ่ว |                                  |   |        |   |         |   |
|        | น |                                  |   |        |   |         |   |
+--------+---+----------------------------------+---+--------+---+---------+---+
| 95.5   |   | นักเรียนมัธยม นิสิต                   |   | กล     |   | Popular |   |
|        |   | นักศึกษาระดับมหาวิทยาลัย              |   | างขึ้นไป |   | Hits    |   |
|        |   | หนุ่มสาวที่กำลังเข้าสู่วัยทำงาน           |   |        |   | ท       |   |
|        |   |                                  |   |        |   | ั้งเพลงไท |   |
|        |   |                                  |   |        |   | ยและเทศ |   |
+--------+---+----------------------------------+---+--------+---+---------+---+
| 105    |   | เป้าหมายหลัก นิสิตนักศึกษา วัย 25-35 ปี  |   | กล     |   | All     |   |
|        |   |                                  |   | างขึ้นไป |   | time    |   |
|        |   | เป้าหมายรอง เจ้าของธุรกิจส่วนตัว       |   |        |   |         |   |
|        |   | ผู้บริหาร นักศึกษาปริญญาโท วัย 20-24 ปี  |   |        |   | G       |   |
|        |   | และ 36-45 ปี                      |   |        |   | reatest |   |
|        |   |                                  |   |        |   | Hits    |   |
+--------+---+----------------------------------+---+--------+---+---------+---+
| 105.5  |   | นักเรียน นักศึกษา                    |   | กลาง   |   | Easy    |   |
|        |   | กลุ่มคนทำงา                        |   |        |   | Li      |   |
|        |   | นที่หลาหลายอาชีพมีรูปแบบการใช้ชีวิตที่อิสระ |   | ขึ้นไป   |   | stening |   |
|        |   | มีความทันสมัย ชอบสังสรรค์สิ่งใหม่        |   |        |   |         |   |
+--------+---+----------------------------------+---+--------+---+---------+---+
| 89.0   |   | เป้าหมายหลัก นิสติ นักศึกษา            |   | ก      |   | ไทยสากล |   |
|        |   | หนุ่มสาวที่กำลังเข้าสู่วัยทำงาน           |   | ลางล่าง |   | TOP40   |   |
|        |   |                                  |   |        |   |         |   |
|        |   | เป้าหมายรอง นักศึกษาระดับปริญญาโท     |   | ขึ้นไป   |   |         |   |
|        |   | ผู้จัดการ เจ้าของธุรกิจ                |   |        |   |         |   |
+--------+---+----------------------------------+---+--------+---+---------+---+

  สถานีวิทยุ F.M. ทั้ง 4
  สถานีเป็นสถานีที่กระจายเสียงครอบคลุมในเขตกรุงเทพฯและปริมณฑลเท่านั้น
  เนื่องจากกลุ่มผู้ฟังเป้าหมายของรายการที่อยู่ในภูมิภาคยังค่อนข้างจะจำกัด
  เมื่อเทียบกับกลุ่มผู้ฟังที่มีถิ่นที่อยู่ในกรุงเทพฯ

2.  การจัดหาผลิตภัณฑ์หรือบริการ

เวลาที่สามารถออกอากาศและโฆษณาได้

  ขณะนี้บริษัทได้เช่าเวลาสถานีวิทยุทั้งหมด 4 สถานี
  ซึ่งแต่ละสถานีมีเวลากระจายเสียงที่ค่อนข้างใกล้เคียงคือ สถานี FM 95.5และ FM 105
  สามารถกระจายเสียงได้ 21 ชั่วโมงต่อวัน ขณะที่สถานี FM 89.0 FM และ FM 105.5
  กระจายเสียงตลอด 24 ชั่วโมง
  เมื่อตัดส่วนของรายการข่าวประจำวันที่ทุกสถานีต้องถ่ายทอดเสียงจากสถานีกระจายเสียงแห่งประเทศไทยแล้วคงเหลือเวลากระจายเสียงจริงรวมประมาณ
  85.8 ชั่วโมงต่อวันจากจำนวนชั่วโมงที่กระจายเสียงได้ทั้งหมดนั้น โดยมีเวลาโฆษณาโดยประมาณ
  ดังนี้ คลื่น FM95.5 และFM105 ประมาณ 220 นาทีต่อวัน ส่วนคลื่น FM 89.0 และ FM105.5
  จะโฆษณาได้ประมาณ260 นาทีต่อวัน

  เวลาที่ออกอากาศและเวลาโฆษณา

  เวลาที่ออกอากาศจริงกับเวลาที่สามารถออกอากาศได้จะเป็นจำนวนเวลาที่เท่ากันดังที่ได้เสนอในหัวข้อข้างบนและในส่วนของเวลาที่โฆษณาจริงนั้น
  จะสามารถสรุปได้โดยประมาณ คือ เมื่อวัดเป็นโฆษณาFM 95.5
  มีเวลาโฆษณาที่ขายได้เฉลี่ยประมาณร้อยละ 85 และ FM 105.5
  มีเวลาโฆษณาที่ขายได้เฉลี่ยประมาณร้อยละ85
  ในทางตรงกันข้ามเมื่อเปรียบเทียบรายได้จริงกับรายได้ที่บริษัทควรจะได้แล้ว
  การเปรียบเทียบเป็นรายได้จะยากต่อการวัดได้
  เนื่องจากทางบริษัทได้มีการขายโฆษณาเป็นแพคเก็จ (Package)

  ต้นทุนการผลิต

  องค์ประกอบสำคัญของต้นทุนจะเป็นค่าเช่าเวลา
  ซึ่งทางบริษัทได้ทำสัญญาเช่าเวลาจัดรายการโฆษณาสินค้า และบริการวิทยุไว้กับกรมประชาสัมพันธ์
  และองค์การสื่อสารมวลชนแห่งประเทศไทย(อ.ส.ม.ท.) นอกจากนี้ ยังมีองค์ประกอบอื่นๆ
  ที่มีผลต่อการผลิตรายการ ดังนี้

1. ค่าเช่าเวลา

+---------+--------------------------+--------------------+-----------+
| คลื่น     | คู่สัญญา                    | ระยะเวลาสัญญา       | ค่าเช่าเว   |
|         |                          |                    | ลาตามสัญญา |
|         |                          |                    |           |
|         |                          |                    | (         |
|         |                          |                    | บาท/เดือน) |
+---------+--------------------------+--------------------+-----------+
| FM 95.5 | กรมประชาสัมพันธ์            | 1 ม.ค. 2540-31     | 2,795,100 |
|         |                          | ธ.ค. 2547          |           |
+---------+--------------------------+--------------------+-----------+
| FM 105  | กรมประชาสัมพันธ์            | 1 ม.ค. 2540-31     | 3,468,465 |
|         |                          | ธ.ค. 2547          |           |
+---------+--------------------------+--------------------+-----------+
| FM      | องค์ก                     | 1 ก.พ. 2539-31     | 1,224,000 |
| 105.5   | ารสื่อสารมวลชนแห่งประเทศไทย | ม.ค. 2563          |           |
+---------+--------------------------+--------------------+-----------+
| FM 89.0 | บริษัท สายปนัดดา(1997) จำกัด | 1 มี.ค. 2541-31     | 2,600,000 |
|         |                          | ธ.ค. 2547          |           |
+---------+--------------------------+--------------------+-----------+

  2. ผู้ดำเนินรายการหรือผู้เปิดเพลง (Disc Jockey)

  ค่าใช้จ่ายสำหรับผู้ดำเนินรายการเป็นต้นทุนหลักที่ใช้ในการผลิตรายการวิทยุ
  โดยเฉพาะอย่างยิ่งรายการวิทยุของบริษัทซึ่งเป็นรายการที่มีผู้เปิดเพลงเป็นชาวต่างชาติทำให้ค่าใช้จ่ายส่วนนี้เป็นส่วนที่สำคัญมาก
  เนื่องจากบริษัทมีผู้จัดรายการวิทยุหลายคน ซึ่งจะทำให้ผู้ฟังไม่เบื่อง่าย
  เพราะผู้เปิดเพลงแต่ละคนมีสไตล์การจัดรายการที่แตกต่างกันไป

  3. ค่าแผ่น CD และค่าลิขสิทธิ์

  ต้นทุนส่วนใหญ่จะเป็นค่าลิขสิทธิ์ ส่วนค่าแผ่น CD นั้น มีมูลค่าไม่สูงนัก
  เนื่องจากทางบริษัทใช้อุปกรณ์ระบบออกอากาศที่ทันสมัย
  แผ่นCDแต่ละแผ่นสามารถเปิดใหม่ได้โดยไม่ถูกทำให้สึกหรอเหมือนระบบทั่วไป(ยิงแสงผ่านกล่องCD
  พิเศษ) โดยแผ่นCDบางส่วนได้มาจากการร่วมจัดโปรโมชั่นกับค่ายเพลงต่างๆ

3.  ภาวะอุตสาหกรรมและการแข่งขัน

  ในส่วนของธุรกิจวิทยุ ซึ่งก็เป็นธุรกิจอีกส่วนหนึ่งของกลุ่มบีอีซีเวิลด์
  มีการแข่งขันกันยิ่งกว่าโทรทัศน์จากจำนวนคลื่นที่มีมากกว่าระบบโทรทัศน์
  ทั้งคลื่นเอฟ.เอ็ม.และคลื่นเอ.เอ็ม อีกทั้งพื้นที่ครอบคลุมก็เล็กกว่าโทรทัศน์มาก
  วิทยุจึงจำเป็นต้องสร้างบุคลิกให้เหมาะสมกับผู้ฟังเฉพาะกลุ่ม(NICHE MARKET)
  เพื่อให้มีบุคลิกที่ชัดเจนเด่นชัดมากขึ้น
  เมื่อภาวะเศรษฐกิจดีขึ้นเช่นนี้ทำให้โอกาสของสื่อเฉพาะกลุ่มมีมากขึ้นด้วย
  จึงทำให้ภาวะการแข่งขันในธุรกิจวิทยุมีมากขึ้น
  และเนื่องจากปัจจัยแห่งความสำเร็จของผู้ประกอบการธุรกิจโทรทัศน์และวิทยุอยู่ที่ความสามารถในการเข้าถึงกลุ่มลูกค้าของผู้โฆษณาให้ได้มากที่สุด
  ดังนั้นเป้าหมายหลักของเรา
  คือการดำเนินงานเพื่อเพิ่มจำนวนผู้ชมรายการโทรทัศน์และผู้ฟังรายการวิทยุอย่างมีประสิทธิภาพให้มากที่สุด
  ธุรกิจวิทยุของกลุ่มบีอีซีเวิลด์แต่ละคลื่นจึงเน้นเพียงเฉพาะกลุ่ม (NICHE MARKET)
  เป็นหลักแต่ก็ได้มีความพยายามที่จะขยายกลุ่มนั้นให้ครอบคลุมให้ได้กว้างมากขึ้น
  ในขณะที่โทรทัศน์ซึ่งเข้าถึงผู้ชมทั่วประเทศเป็นสื่อหลักสำหรับตลาดมวลชน (MASS MARKET)
  จึงจำเป็นจะต้องมีความหลากหลายมากกว่า

  ธุรกิจสื่อใหม่

  ธุรกิจที่เกี่ยวกับอินเตอร์เน็ต และโทรศัพท์มือถือดำเนินการโดย บริษัท บีอีซีไอ คอร์ปอเรชั่น
  จำกัด บริษัท บีอีซี มัลติมีเดียจำกัด และบริษัท โมบิ(ไทย) จำกัด
  อีกทั้งกำลังมองหาช่องทางธุรกิจรับ-ส่งสัญญาณผ่านดาวเทียมและธุรกิจโทรทัศน์ผ่านดาวเทียม
  ผ่านทางบริษัท บางกอกแซทเทิลไลท์ แอนด์ เทเลคอมมิวนิเคชั่น จำกัด และบริษัท แซทเทิลไลท์
  ทีวี บอรดคาสติ้ง จำกัด

1.  ลักษณะของผลิตภัณฑ์หรือบริการ

  ลักษณะผลิตภัณฑ์หรือบริการของธุรกิจในกลุ่มจะเป็นการผลิตผลิตภัณฑ์หรือให้บริการเพื่อให้สอดคล้องและต่อเนื่องกับผลิตภัณฑ์หลักของบริษัท
  อันได้แก่

1.  การให้บริการรับ-ส่งสัญญาณผ่านดาวเทียม ดำเนินการโดย บริษัท บางกอกแซทเทิลไลท์ แอนด์
    เทเลคอมมิวนิเคชั่น จำกัด

  ลักษณะการดำเนินงานจะเป็นบริษัทร่วมทุน
  โดยเป็นผู้ให้บริการรับ-ส่งสัญญาณโทรทัศน์ผ่านดาวเทียม หรือ อัพลิ้งค์-ดาวน์ลิ้งค์
  ในลักษณะวิดีโอเซอร์วิสโดยจะรับจ้างถ่ายทอดสัญญาณโทรทัศน์ทั้งภาพและเสียงผ่านดาวเทียมทั้งในและนอกประเทศ
  โดยจะมีการจัดตั้งสัญญาณโทรทัศน์ดังกล่าวรวมไปถึงสัญญาณของสถานีวิทยุโทรทัศน์ทั้ง 6
  ช่อง(ฟรีทีวี) สัญญาณภาพและเสียงของโทรทัศน์ระบบบอกรับเป็นสมาชิก(เคเบิ้ลทีวี) รวมไปถึง
  DTH ด้วย

2.  การให้บริการโทรทัศน์ผ่านดาวเทียม ดำเนินการโดย บริษัท แซทเทิลไลท์ ทีวี บอรดคาสติ้ง
    จำกัด

  ปัจจุบันอยู่ในขั้นตอนของการยื่นขอรับใบอนุญาตดำเนินการการพิจารณาอนุมัติของกรมประชาสัมพันธ์
  ลักษณะของการให้บริการคือ การให้บริการโทรทัศน์ผ่านดาวเทียม (แซทเทิลไลท์ทีวี)
  โดยจะถ่ายทอดสัญญาณโทรทัศน์ผ่านดาวเทียม
  ทำให้สามารถแพร่ภาพสัญญาณโทรทัศน์ได้ทั้งในและนอกประเทศ
  รายได้หลักของบริษัทจะมาจากค่าโฆษณา
  เหมือนกับกิจการโทรทัศน์ในประเทศที่ทางสถานีวิทยุโทรทัศน์ไทยทีวีสีช่อง 3
  ดำเนินการอยู่โดยที่ผู้ที่จะสามารถรับสัญญาณโทรทัศน์ผ่านดาวเทียมได้จะต้องมีจานรับสัญญาณดาวเทียม

3.  การลงทุนในธุรกิจเกี่ยวเนื่องกับอินเตอร์เน็ตและโทรศัพท์มือถือ ได้แก่ บริษัท บีอีซีไอ
    คอร์ปอเรชั่น จำกัด บริษัท บีอีซี มัลติมีเดีย จำกัด และบริษัท โมบิ(ไทย) จำกัด ได้แก่
    การให้บริการการดาวน์โหลดริงโทน(Ringtone) ภาพ (Logo/Picture/ Screen
    Saver) เป็นต้น

  ปัจจุบันในระหว่างการหาผู้ร่วมทุนเพื่อดำเนินการด้านอินเตอร์เน็ต และสื่อมัลติมีเดียสำหรับข้อมูล
  ข่าวสาร การเมือง และการบันเทิงต่าง ๆ ที่ทางกลุ่มบริษัทเป็นเจ้าของ

1.  การตลาดและภาวะการแข่งขัน

  ภาวะอุตสาหกรรมและการแข่งขัน

  ธุรกิจให้บริการรับ-ส่งสัญญาณดาวเทียม

  ตามพระราชบัญญัติวิทยุคมนาคม พ.ศ.2498
  ผู้มีอำนาจในการอนุมัติจัดตั้งสถานีให้บริการรับ-ส่งสัญญาณผ่านดาวเทียมหรืออัพลิ้งค์-ดาวน์ลิ้งค์
  ในปัจจุบัน คือ กระทรวงคมนาคมและกรม

  ประชาสัมพันธ์ โดยคณะกรรมการกิจการวิทยุกระจายเสียงและวิทยุโทรทัศน์

  ธุรกิจโทรทัศน์ผ่านดาวเทียม

  ปัจจุบันยังไม่มีผู้ประกอบธุรกิจโทรทัศน์ผ่านดาวเทียมในประเทศไทย บริษัทเทเลคอมเอเซีย
  จำกัด(มหาชน) ซึ่งได้ลงนามในบันทึกข้อตกลงการร่วมดำเนินงาน (MOU) กับ อ.ส.ม.ท.
  เพื่อดำเนินกิจการโทรทัศน์ผ่านดาวเทียมแล้ว แต่ยังไม่สามารถดำเนินการได้
  เนื่องจากต้องรอการจัดตั้งสถานีรับ-ส่งสัญญาณโทรทัศน์ผ่านดาวเทียมหรืออัพลิ้งค์-ดาวน์ลิ้งค์ให้เรียบร้อยก่อน
  ปัจจุบันมีผู้ยื่นขอรับใบอนุญาตดำเนินกิจการให้บริการโทรทัศน์ผ่านดาวเทียม
  โดยไม่ต้องบอกรับเป็นสมาชิกกับกรมประชาสัมพันธ์ 10 รายดังมีรายชื่อต่อไปนี้

1.  บริษัท บีบีทีวี แซทเทิลวิชั่น จำกัด (ช่อง 7)

2.  บริษัท แกรมมี่ เอ็นเทตอร์เทนเม้นท์ จำกัด (มหาชน)

3.  บริษัท เอ็นพีจี เทเลวิชั่น จำกัด (กลุ่มเนชั่น)

4.  บริษัท โฮมวิชั่น เอ็นเตอร์เทนเม้นท์ จำกัด

5.  บริษัท ทีวีโปรแกรม ดิสทริบิวเตอร์ จำกัด

6.  บริษัท ไทยเซลลูล่าร์วิชั่น จำกัด (บริษัทในเครือ เทเลคอมโฮลดิ้ง)

7.  บริษัท แซทเทิลไลท์ ทีวี บรอดคาสติ้ง จำกัด (บริษัทในเครือบริษัท บีอีซีเวิลด์
    จำกัด(มหาชน))

8.  บริษัท โทเทิ่ล แอ็คเซ็ส คอมมูนิเคชั่น จำกัด (TAC)

9.  บริษัท โฟนเน็กซ์ จำกัด (ผู้ให้บริการเคเบิ้ลทีวีในจังหวัดสระบุรี)

10. บริษัท ไทยเทเลวิชั่น โปรดักซ์ชั่น จำกัด

  กลุ่มลูกค้าเป้าหมาย

  ธุรกิจให้บริการรับ-ส่งสัญญาณดาวเทียม

  กลุ่มลูกค้าเป้าหมายสำหรับธุรกิจให้บริการรับ-ส่งสัญญาณดาวเทียม ได้แก่
  บริษัทที่ดำเนินการโทรทัศน์แบบบอกรับเป็นสมาชิกหรือเคเบิ้ลทีวี(Cable TV)
  กลุ่มผู้ร่วมลงทุนในบริษัทร่วมลงทุน
  ผู้ประกอบการวิทยุและโทรทัศน์ที่ต้องการกระจายเสียงหรือแพร่ภาพไปในกลุ่มประเทศอินโดจีน
  โดยผู้ที่ว่าจ้างให้ส่งสัญญาณจะต้องเป็นผู้ได้รับอนุญาตหรือมีสิทธิประกอบกิจการวิทยุกระจายเสียงหรือวิทยุโทรทัศน์เท่านั้น

  ธุรกิจโทรทัศน์ผ่านดาวเทียม

  กลุ่มลูกค้าเป้าหมายสำหรับธุรกิจโทรทัศน์ผ่านดาวเทียม คือ บริษัท เอเยนซี่โฆษณา
  และบริษัทที่ต้องการโฆษณาสินค้าและบริการในโทรทัศน์ผ่านดาวเทียมที่สามารถครอบคลุมพื้นที่ได้มากกว่าเครือข่ายของสถานีโทรทัศน์ในปัจจุบันและยังครอบคลุมของดาวเทียมที่ใช้ส่งสัญญาณ
  ดังนั้นการโฆษณาจะเข้าไปถึงผู้บริโภค กลุ่มใหญ่กว่าโฆษณาในโทรทัศน์ทั่วไป

  ธุรกิจเกี่ยวเนื่องกับอินเตอร์เน็ตและโทรศัพท์มือถือ

  จากการประกอบธุรกิจที่เกี่ยวเนื่องกับอินเตอร์เน็ตและโทรศัพท์มือถือ
  เป็นลักษณะของการให้บริการกับบุคคลทั่วไปที่ใช้โทรศัพท์มือถือหรือผู้เล่นอินเตอร์เน็ต
  ดังนั้นกลุ่มลูกค้าจึงเป็นกลุ่มนักเรียน นักศึกษา
  กลุ่มคนทำงานหรือกลุ่มบุคคลทั่วไปที่ใช้โทรศัพท์มือถือหรือบุคคลที่มีความสนใจในอินเตอร์เน็ต

  กลุ่มธุรกิจดำเนินการจัดหาและผลิตรายการ

  ธุรกิจผลิตและจัดหารายการโทรทัศน์

  ดำเนินงานโดย บริษัท บีอีซี เวิลด์ จำกัด (มหาชน) บริษัท รังสิโรตม์วนิช จำกัด บริษัท
  นิวเวิลด์ โปรดั๊กชั่น จำกัด บริษัท อริยะวัฒน์ จำกัด บริษัท บางกอกเทเลวิชั่น จำกัด บริษัท
  ทีวีบีทรี เน็ตเวอร์ค จำกัด บริษัท บีอีซี อินเตอร์เนชั่นแนล ดิสทริบิวชั่น จำกัด และบริษัท บีอีซี –
  เทโร เอ็นเตอร์เทนเม้นท์ จำกัด

  การที่จัดตั้งบริษัทผู้จัดหาและผลิตรายการเป็นจำนวนหลายบริษัทในกลุ่มนี้
  เพื่อให้มีความคล่องตัวในการติดต่อกับผู้ผลิตละครภายนอก
  และสร้างให้เกิดการแข่งขันกันเองในด้านการจัดหาหรือผลิตรายการที่มีคุณภาพ
  ลักษณะการดำเนินธุรกิจของบริษัทที่กล่าวถึงข้างต้นมีลักษณะเหมือนกันคือบริษัทเหล่านี้จะหาเวลาแพร่ภาพจากทางสถานีโทรทัศน์ไทยทีวีสีช่อง
  3 ซึ่งโดยส่วนใหญ่จะเป็นช่วงเวลาตั้งแต่ 18.00 น. ถึง 22.30 น. (
  ช่วงเวลาก่อนข่าวภาคค่ำ และหลังข่าวภาคค่ำ )
  โดยบริษัทเหล่านี้จะได้รับการแบ่งเวลาโฆษณามาบางส่วนตามการตกลงกับทางสถานีผู้เป็นเจ้าของเวลาและเวลาโฆษณาดังกล่าวจะถูกนำไปเสนอขายต่อให้แก่บริษัทโฆษณาหรือเจ้าของผลิตภัณฑ์หรือบริการเพื่อแพร่ภาพโฆษณาสินค้า
  ดังนั้น รายได้หลักของบริษัทเหล่านี้จึงมาจากการขายเวลาโฆษณาเป็นหลัก

1.  ลักษณะของผลิตภัณฑ์หรือบริการ

  รายการโดยส่วนใหญ่ที่แพร่ภาพในช่วงเวลาไพร์มไทม์ (Prime Time)
  จะเป็นรายการที่จัดหาหรือควบคุมการผลิตมาจากบริษัท บีอีซี เวิลด์ จำกัด (มหาชน), บริษัท
  รังสิโรตม์วนิช จำกัด, บริษัท นิวเวิลด์ โปรดั๊กชั่น จำกัด บริษัท บางกอกเทเลวิชั่น จำกัด
  และบริษัท อริยะวัฒน์ จำกัด
  โดยบริษัทดังกล่าวจะเป็นผู้หารายการให้แก่สถานีวิทยุโทรทัศน์ไทยทีวีสีช่อง 3
  โดยเฉพาะส่วนการผลิตละครหลังข่าวนั้น
  บริษัทในเครือดังกล่าวจะทำการว่าจ้างผู้ผลิตรายการอิสระหลายรายอาทิ เช่น บริษัท ยูม่า 99
  จำกัด บริษัท บรอดคาสไทย เทเลวิชั่น จำกัด บริษัท เมคเกอร์กรุ๊ป จำกัด บริษัท ทีวีซีน จำกัด
  บริษัท ฮูแอนด์ฮู จำกัด บริษัท ทูอินวัน จำกัด และบริษัท รีไมน์ โปรดั๊กชั่น จำกัด เป็นต้น
  เพื่อให้ดำเนินการผลิตละครให้กล่าวได้ว่า ลักษณะผลิตภัณฑ์ของกลุ่มธุรกิจนี้ได้แก่ ละคร รายการ
  และภาพยนตร์ต่าง ๆ ที่นำเสนอในช่วงเวลาไพร์มไทม์

2.  การตลาดและภาวะการแข่งขัน

  จากวัตถุประสงค์ในการจัดตั้งบริษัทในธุรกิจนี้เพื่อผลิตรายการให้กับสถานีวิทยุโทรทัศน์ช่อง 3
  เป็นหลักเพื่อให้เกิดการแข่งขันในด้านการจัดหารายการและผลิตรายการที่มีคุณภาพ อย่างไรก็ตาม
  กลุ่มลูกค้าของบริษัทก็คือผู้ชมรายการ
  ดังนั้นกลุ่มบริษัทจะต้องแข่งขันด้านคุณภาพของรายการกับสถานีอื่น ๆ ในช่วงเวลาเดียวกัน

กลยุทธ์ในการแข่งขัน

  เนื่องจากรายได้ของธุรกิจนี้เป็นรายได้จากการขายเวลาโฆษณาในช่วงเวลาไพร์มไทม์ซึ่งเป็นรายได้หลักของกลุ่มบริษัท
  ประกอบการแข่งขันเพื่อแย่งชิงส่วนแบ่งตลาดในช่วงเวลาดังกล่าวทั้งจากผู้ประกอบการรายเดิม
  และผู้ประกอบรายใหม่ที่จะเข้ามาในอนาคต
  กลุ่มบริษัทจะใช้กลยุทธ์ในการกำหนดกลุ่มเป้าหมายให้ชัดเจนและควบคุมคุณภาพของรายการโดยเฉพาะรายการละคร
  กลุ่มบริษัทมีนโยบายที่ให้บริษัทที่รับทำละคร
  ผลิตรายการให้เสร็จสมบูรณ์ก่อนที่จะเริ่มแพร่ภาพเพื่อให้การถ่ายทำเป็นไปโดยสมบูรณ์และมีคุณภาพ
  ไม่เสี่ยงต่อการถ่ายทำไม่เสร็จ
  และกลุ่มบริษัทไม่มีนโยบายที่จะยืดเนื้อหาของรายการมากกว่าที่ควรจะเป็น
  เพื่อไม่ให้เกิดความไม่น่าสนใจและเอาเปรียบผู้ชม นอกจากนี้จะพยายามคัดสรร
  เลือกผู้ผลิตรายการให้เหมาะสมกับประเภทรายการ หรือเรื่องที่จะทำการผลิต
  ทั้งนี้ผู้ผลิตรายการจะมีความถนัดแตกต่างกันออกไป เพื่อให้คุณภาพของละครมีความสมบูรณ์ที่สุด

  นอกจากนี้กลุ่มบริษัทยังใช้กลยุทธ์ในการสร้างความต่อเนื่องในฐานลูกค้า
  โดยให้ผู้ชมมีส่วนร่วมในรายการนอกจากการรับชมเพียงอย่างเดียวโดยจัดกิจกรรมต่าง ๆ เช่น
  การโทรเข้ามาตอบคำถามชิงรางวัล หรือ การที่นำรางวัลไปแจกผู้ชมที่ชมช่อง 3
  เมื่อออกสำรวจหรือ การแจกบัตรเข้าร่วมงานจิบน้ำชายามบ่าย ฯลฯ

3.  การจัดหาผลิตภัณฑ์และบริการ

  การดำเนินการของบริษัทผู้จัดหาและผลิตรายการ ประกอบด้วย การผลิตรายการเอง
  การว่าจ้างให้ผู้ผลิตรายการอิสระรายอื่นทำการผลิตรายการให้
  และการซื้อภาพยนตร์ทั้งจากในและต่างประเทศ โดยส่วนใหญ่แล้ว
  ทางกลุ่มบริษัทผู้จัดหาและผลิตรายการมีนโยบายที่จะว่าจ้างผู้ผลิตรายการอิสระ
  หรือซื้อรายการประเภทภาพยนตร์เป็นส่วนใหญ่
  เพื่อหลีกเลี่ยงภาระที่จะต้องติดต่อประสานงานกับเหล่าศิลปินต่างๆ
  ซึ่งจัดได้ว่าเป็นเรื่องที่ค่อนข้างยุ่งยากและละเอียดอ่อน
  แต่จะมีเป็นบางครั้งบางคราวเท่านั้นที่จะมีการผลิตรายการขึ้นมาเอง โดยมีรายละเอียด ดังนี้

1.  การผลิตรายการขึ้นมาเอง
    บริษัทผู้จัดหาและผลิตรายการเองจะดำเนินการผลิตรายการขึ้นมาเองเพื่อการแพร่ภาพในโอกาสพิเศษ
    และเรื่องที่จะผลิตขึ้นมานั้นจะเป็นเสมือนการนำเสนอรายการดีๆ ให้แก่ผู้ชมโดยไม่หวังรายได้
    ซึ่งในอดีตเคยผลิตละครเรื่อง สมเด็จพระศรีสุริโยทัย

  2.) การว่าจ้างผู้ผลิตอิสระรายอื่น ๆ บริษัทจะว่าจ้างให้ผู้ผลิตรายการอิสระอื่น ๆ
  ผลิตรายการให้ ซึ่งโดยส่วนใหญ่จะเป็นรายการประเภทละครโทรทัศน์
  ลิขสิทธิ์ของละครที่บริษัทว่าจ้างให้ผู้ผลิตรายการอิสระทำให้นั้นจะตกเป็นของบริษัท
  ในการดำเนินงานบริษัทจะทำหน้าที่เป็นตัวกลางที่จะประสานงานระหว่างผู้ผลิตรายการอิสระ
  และทางสถานีวิทยุโทรทัศน์ไทยทีวีสี ช่อง 3
  จะเข้ามามีส่วนร่วมในการคัดเลือกรายการที่จะแพร่ภาพทางสถานี
  และให้ความช่วยเหลือในด้านอุปกรณ์ และบุคลากรในกระบวนการที่เกี่ยวข้องแก่บริษัทด้วย เช่น
  ให้ยืมอุปกรณ์การบันทึกเสียงพร้อมเจ้าหน้าที่ควบคุมอุปกรณ์หรือให้ใช้ห้องส่ง
  เพื่อบันทึกละครพร้อมอุปกรณ์ในการบันทึกรายการในสถานที่ด้วย เป็นต้น

  ต้นทุนค่าละครโทรทัศน์

  ต้นทุนการผลิตละครมีความไม่แน่นอน ขึ้นอยู่กับประเภทของละคร สถานที่ และอุปกรณ์ที่จะถ่ายทำ
  เวลาที่จะนำละครออกแพร่ภาพ ดารานำแสดง
  และรูปแบบของการดำเนินกิจการและข้อตกลงระหว่างสถานีโทรทัศน์และผู้ผลิตรายการ
  ซึ่งต้นทุนค่าจัดทำละครเรื่องหนึ่งโดยทั่วไปมีมูลค่าประมาณ 200,000 บาท ถึง 1,000,000
  บาทต่อ 1 ชั่วโมงการแพร่ภาพ

  ปัญหาที่พบในการผลิตรายการ

  การผลิตรายการละครโทรทัศน์ในปัจจุบันมีการแข่งขันกันมากขึ้น ดังนั้นอุปสรรคที่จะมีผล

  กระทบต่อการผลิตละครโทรทัศน์ คือ ปัญหาลิขสิทธิ์ของบทประพันธ์ ทั้งนี้
  เนื่องจากบทประพันธ์ส่วนใหญ่ที่มีผู้แต่งขึ้นไว้แล้วมีจำนวนจำกัด ดังนั้น
  จึงมีผู้ผลิตหลายคนนำเอาบทประพันธ์ ที่ได้นำไปผลิตเป็นละครโทรทัศน์มาก่อนแล้วมาผลิตใหม่อีก
  ประกอบกับบทประพันธ์ส่วนใหญ่จะถูกนำไปลงตีพิมพ์ในนิตยสาร และอาจมีผู้ซื้อลิขสิทธิ์ไว้แล้ว
  ทำให้เป็นอุปสรรคต่อการนำบทประพันธ์มาผลิตเป็นละครได้
  ดังนั้นผู้ผลิตรายการละครโทรทัศน์จึงต้องเตรียมบุคลากรที่มีความสามารถในด้านการแต่งบทประพันธ์ขึ้น
  เพื่อผลิตละครโดยเฉพาะ
  หรือทำสัญญาตกลงระหว่างผู้ผลิตรายการและผู้เขียนบทประพันธ์ให้แต่งบทประพันธ์โดยมีวัตถุประสงค์เพื่อการนำบทประพันธ์ไปผลิตละครโทรทัศน์

  3.) การซื้อรายการภาพยนตร์

  นอกจากการว่าจ้างผู้ผลิตรายการอิสระให้ผลิตละครโทรทัศน์ให้แล้ว บริษัท บีอีซี เวิลด์ จำกัด
  (มหาชน) และบริษัท รังสิโรตม์วนิช จำกัด
  ยังได้มีการซื้อภาพยนตร์ทั้งในและต่างประเทศที่เคยได้รับความนิยมเพื่อนำมาแพร่ภาพด้วย
  ทั้งนี้บริษัทจะซื้อภาพยนตร์ต่างๆ
  ไว้ก่อนล่วงหน้าเพื่อเลือกภาพยนตร์ที่เหมาะสมกับช่วงเวลาแพร่ภาพในอนาคต

  แหล่งที่มาของรายการภาพยนตร์

  บริษัทเน้นการซื้อภาพยนตร์ต่างประเทศมากกว่าการซื้อภาพยนตร์ไทยเพื่อการนำมาแพร่ภาพ
  ซึ่งการนำเข้าภาพยนตร์จากต่างประเทศนั้น
  ผู้นำเข้าต้องมีภาระภาษีนำเข้าในสัดส่วนประมาณร้อยละ 7.0

  ต้นทุนค่าภาพยนตร์

  การซื้อภาพยนตร์แต่ละประเภทของทางบริษัทนั้นจะไม่สามารถทราบราคาที่แน่นอนได้
  เนื่องจากการตัดสินใจซื้อภาพยนตร์แต่ละเรื่องประกอบไปด้วยการผสมผสานระหว่างความต้องการของผู้ชมที่มีต่อคุณภาพและเนื้อหาสาระของภาพยนตร์แต่ละประเภทและลักษณะของสัญญาการซื้อ-ขายภาพยนตร์ระหว่างบริษัทและบริษัทที่เป็นเจ้าของลิขสิทธิภาพยนตร์รวมถึงสิทธิในการแพร่ภาพได้กี่ครั้งต่อระยะเวลาของลิขสิทธิ์
  ซึ่งส่วนใหญ่จะกำหนดให้สามารถแพร่ภาพได้ 2 ครั้งในช่วงเวลา 3 ปี

  ปัญหาที่พบในการจัดซื้อรายการภาพยนตร์

  ปัญหาในการซื้อภาพยนตร์ของบริษัท คือ รสนิยมของผู้ชมรายการที่เปลี่ยนแปลงได้อย่างรวดเร็ว
  และไม่สามารถคาดเดาได้ เช่น รสนิยมของผู้ชมภาพยนตร์ฝรั่งมีแนวโน้มว่าจะลดลง
  ดังนั้นการตัดสินใจซื้อภาพยนตร์ฝรั่งจะต้องมีความพิถีพิถันมากขึ้น
  เพราะถ้าหากภาพยนตร์ที่ซื้อมาไม่ตรงกับความต้องการของผู้ชม
  อาจทำให้เกิดการสิ้นเปลืองและมีผลกระทบต่องบประมาณการซื้อภาพยนตร์ทั้งหมดอีกด้วย
  นอกจากนี้ความแตกต่างระหว่างรสนิยมของคนไทย และผู้ผลิตภาพยนตร์ต่างประเทศ
  ภาพยนตร์บางเรื่องเมื่อนำมาแพร่ภาพแล้วได้รับความสนใจจากผู้ชมมากเป็นพิเศษ
  แต่ทางสถานีไม่สามารถนำมาแพร่ภาพต่อได้อีก
  เนื่องจากบริษัทที่ผลิตภาพยนตร์เรื่องดังกล่าวไม่ผลิตต่อ
  เพราะภาพยนตร์เรื่องนั้นไม่ได้รับความนิยมจากผู้ชมในประเทศที่ผลิต ดังนั้น
  บริษัทจึงมีแนวโน้มที่จะลดการซื้อภาพยนตร์ลงโดยเฉพาะภาพยนตร์ต่างประเทศเพื่อหลีกเลี่ยงปัญหาในด้านนี้
  และเพื่อเป็นการลดการแข่งขันการซื้อภาพยนตร์แข่งกับผู้ประกอบการโทรทัศน์ระบบบอกรับเป็นสมาชิก
  (เคเบิ้ลทีวี)

  เวลาโฆษณา

  ในสัปดาห์หนึ่ง ๆ สถานีวิทยุโทรทัศน์ไทยทีวีสีช่อง 3 จะทำการแพร่ภาพประมาณ140 ชั่วโมง
  ซึ่งจะมีเวลาโฆษณาทั้งสิ้นได้ไม่เกิน 1,680 นาที/สัปดาห์ โดยกลุ่มบริษัท บีอีซี เวิลด์
  จะเป็นผู้ขายเวลาโฆษณาเองประมาณร้อยละ 65 ส่วนที่เหลืออีกประมาณร้อยละ35
  จะเป็นการแบ่งเวลาโฆษณาให้แก่ผู้ผลิตรายการต่าง ๆ เป็นผู้ขาย
  โดยทางสถานีจะพิจารณาจากช่วงเวลาการออกอากาศ ลักษณะรายการที่จะนำมาแพร่ภาพ
  ค่าใช้จ่ายในการทำรายการ และอัตราค่าโฆษณาในช่วงเวลานั้นๆ

  ธุรกิจผลิตรายการแสดง ส่งเสริมการจัดจำหน่ายเพลง กิจกรรมรณรงค์

  ดำเนินการโดย บริษัท บีอีซี – เทโร เอ็นเตอร์เทนเม้นท์ จำกัด บริษัท บีอีซี-เทโร(ย่างกุ้ง)
  จำกัด บริษัท ไทยทิคเก็ตมาสเตอร์.คอม จำกัด และบริษัท โซนี่ มิวสิค บีอีซี เทโร
  เอนเทอร์เทนเม้นท์ จำกัด

1.  ลักษณะของผลิตภัณฑ์หรือบริการ

  ลักษณะของผลิตภัณฑ์ของบริษัท ในปัจจุบัน ได้แก่

-   การผลิตละคร รายการโทรทัศน์ และเกมโชว์ให้กับสถานีวิทยุโทรทัศน์ช่อง 3 ได้แก่
    รายการเรื่องไม่เป็นเรื่อง รายการกำจัดจุดอ่อน(Weakest Link) ละครนิราศสองภพ
    ละครปลายเทียน เป็นต้น

-   การจัดการการแสดงต่าง ๆ ได้แก่ การแสดงดิสนี่ย์ ออน ไอซ์ กายกรรมกวางเจา
    การแสดงมายากลเดวิด คอปเปอร์ฟิลด์ การจัดแสดงคอนเสริต์โดยศิลปินต่างประเทศ เป็นต้น

-   การผลิตภาพยนตร์ ได้แก่ ฟ้าทะลายโจร บางกอกเดนเจอรัส บางระจัน พรางชมพู
    ส้มแบงค์มือใหม่หัดขาย เป็นต้น

-   การจัดกิจกรรมส่งเสริมต่าง ๆ เช่น การจัดตั้งสโมสรฟุตบอลในนามของทีมฟุตบอล
    “บีอีซี-เทโร ศาสน”

-   การบริการรับจองและขายบัตรเข้าชมการแสดงซึ่งดำเนินการโดยบริษัทย่อย บริษัท
    ไทยทิคเก็ตมาสเตอร์.คอม จำกัด ให้กับการจัดแสดงของบริษัทแม่
    และบริษัทภายนอกไม่ว่าจะเป็นการจำหน่ายตั๋วคอนเสริต์ การแสดงละครเวที ฯลฯ

-   ผลิตและส่งเสริมการจัดจำหน่ายเพลงดำเนินการโดยบริษัทร่วม “บริษัท โซนี่ มิวสิค บีอีซี
    เทโร เอนเทอร์เทนเมนต์ จำกัด”

    1.  การตลาดและภาวะการแข่งขัน

  ภาวะการแข่งขันและกลยุทธ์ในการแข่งขัน

  เนื่องจากการดำเนินการในธุรกิจนี้มีกิจกรรมที่ค่อนข้างหลากหลายและมุ่งเน้นไปที่การเสริมสร้างความบันเทิงให้กับผู้ชมเป็นหลัก
  จึงยากต่อการที่จะระบุถึงคู่แข่งอย่างชัดเจน
  อย่างไรก็ตามการประกอบธุรกิจของกลุ่มนี้มีรายได้หลักมากกว่าครึ่งเกิดจากการจัดการแสดงสดและการผลิตนำเสนอภาพยนตร์ซึ่งมีบุคลิกเด่นเฉพาะตัวที่เน้นเฉพาะการจัดการแสดงที่เป็นนานาชาติซึ่งมีผู้ประกอบการน้อยราย
  ประกอบกับบริษัทในกลุ่มมีประวัติการทำงานและผลงานเด่น
  เมื่อคำนึงรวมถึงศักยภาพในการประชาสัมพันธ์และการส่งเสริมการขายที่ได้รับการสนับสนุนจากบริษัทย่อยรายอื่นในกลุ่มที่ดำเนินธุรกิจทั้งสื่อโทรทัศน์และสื่อวิทยุ
  การแข่งขันจึงไม่รุนแรงและบริษัทจึงเป็นตัวเลือกรายต้น ๆ
  ของผู้ที่คิดจะมีการแสดงในลักษณะดังกล่าวนี้ในประเทศไทย
  ส่วนการผลิตนำเสนอภาพยนตร์นั้นได้ซบเซาลงไปมากจากการที่ผู้ชมเปลี่ยนรสนิยมและมีทางเลือกด้านการบันเทิงมากขึ้น
  จึงทำให้ผู้ประกอบการรายเดิมเลิกราไปค่อนข้างมาก
  จำนวนภาพยนตร์ไทยที่ถูกนำเสนอต่อผู้ชมได้ถูกลดจำนวนไปมาก
  จึงเป็นโอกาสอันดีของบริษัทที่มีความพร้อมทั้งด้านบุคลากรและประสบการณ์ด้านการดำเนินผลิตรายการมาเป็นเวลานานทั้งความสนับสนุนเกื้อกูลกันในระหว่างบริษัทย่อยในการประชาสัมพันธ์และส่งเสริมการขาย
  จึงทำให้บริษัทน่าจะมีโอกาสที่จะประสบความสำเร็จได้ดีกว่าผู้ประกอบการรายอื่น ๆ

กลุ่มลูกค้าเป้าหมาย

  จากการประกอบธุรกิจโดยรวมของบีอีซี-เทโร ซึ่งมีทั้งการจำหน่ายเทปเพลง การผลิตภาพยนตร์
  การจัดกิจกรรมการแสดงต่าง ๆ เป็นลักษณะของการขายให้กับบุคคลจำนวนมาก (Mass
  Product) ดังนั้นกลุ่มลูกค้าจึงเป็นกลุ่มนักเรียน นักศึกษา
  กลุ่มคนทำงานหรือกลุ่มบุคคลทั่วไปที่มีรายได้ระดับกลางที่มีความสนใจในธุรกิจบันเทิงดังกล่าว

2.  การจัดหาผลิตภัณฑ์และบริการ

  บริษัท บีอีซี-เทโร เอ็นเตอร์เทนเม้นต์ จำกัด ได้ขยายงานด้านบันเทิงอย่างต่อเนื่อง
  ทางบริษัทจึงเน้นการสรรหาบุคคลากรที่มีความสามารถมาร่วมงานในบริษัท ฯ
  เพื่อผลิตผลงานที่มีคุณภาพ ไม่ว่าจะเป็นด้านภาพยนตร์ มีทีมงาน “ฟิลม์บางกอก”
  ดำเนินงานโดยคุณอดิเรก(อังเคิล) และคุณนนทรีย์ ด้านละคร มีทีมงาน “บางกอกการละคร”
  นำทีมโดยคุณสุพล(งัด) เป็นต้น

ธุรกิจจัดจำหน่ายและให้เช่าวีดีโอเทป วีซีดี ดีวีดี

ดำเนินการโดยบริษัท ซีวีดี เอ็นเตอร์เทนเมนท์ จำกัด (มหาชน)และบริษัทย่อย ซึ่งเป็นบริษัทร่วมของบริษัท บีอีซีเวิลด์ จำกัด(มหาชน) และธุรกิจนี้มีสัดส่วนรายได้ไม่เกินร้อยละ 10 ของรายได้รวมตามงบกำไรขาดทุน จึงอธิบายการประกอบธุรกิจโดยสังเขป (หากต้องการข้อมูลเพิ่มเติมสามารถศึกษาได้จาก “รายงานการเปิดเผยข้อมูลเพิ่มเติมตามแบบ 56-1 ของ บมจ.ซีวีดี เอ็นเตอร์เทนเมนท์”)

1.  ลักษณะของผลิตภัณฑ์หรือบริการ

    ลักษณะของผลิตภัณฑ์หรือบริการของบริษัทในกลุ่มซีวีดีสามารถสรุปได้ดังตารางนี้

+---------------------+------------------------------------------------+
| บริษัท                | ลักษณะการดำเนินธุรกิจ                              |
+---------------------+------------------------------------------------+
| บริษัท ซีวีดี            | -   ผลิตและจำหน่ายวีดีโอเทป                        |
| เอ็นเตอร์เทนเมนท์ จำกัด |     ที่ใช้กับเครื่องเล่นวีดีโอในระบบ VHS                |
| (มหาชน) (CVDE)      |                                                |
|                     | -   ผลิตและจำหน่ายกล่องพลาสติกบรรจุม้วนเทปวีดีโอ       |
|                     |     (Library case) กล่องพลาสติกบรรจุแผ่นดิสก์ (P&MFD |
|                     |     case)กล่องพลาสติกบรรจุแผ่นซีดีเพลงและวีซีดี (CD     |
|                     |     case)และกล่องพลาสติกบรรจุแผ่นดีวีดี (DVD case)    |
|                     |                                                |
|                     |   ธุรกิจข้างต้นได้หยุดดำเนินการตั้งแต่เดือนกันยายน 2545    |
|                     |   ซึ่งเป็นไปตามมติที่ประชุมวิสามัญผู้ถือหุ้น ครั้งที่ 1/2545     |
|                     |   เมื่อวันที่ 12 กันยายน 2545                        |
|                     |   เนื่อ                                          |
|                     | งจากปัจจุบันความต้องการตลับวีดีโอในท้องตลาดลดลงอย่างมาก |
|                     |   เพราะผู้บริโภคหันไปนิยมสินค้าประเภทวีซีดี และดีวีดีแทน    |
|                     |                                                |
|                     | -   รับจ้างอัดวีดีโอเทป                             |
+---------------------+------------------------------------------------+
| บริษัทย่อย             | -   เป็นผู้ทรงสิทธิ์ (Licensee)                      |
|                     |     และผู้จัดจำหน่ายภาพยนตร์ฮอลลีวู้ดของสต             |
| บริษัท ซีวีดี            | ูดิโอส่วนใหญ่ในเครือเมเจอร์กรุ๊ปแต่เพียงผู้เดียวในประเทศไทย |
| อินเตอร์เนชั่นแนล จำกัด  |                                                |
| (CVDI)              | -   เป็นผู้ถือลิขสิทธิ์และจัดจำหน่ายภาพยนตร์จีนของ เอชเค   |
|                     |     ทีวีบี ฮ่องกง ในรูปแบบของวีดีโอเทป และวีดีโอซีดี      |
|                     |     แต่เพียงผู้เดียวในประเทศไทย                     |
|                     |                                                |
|                     | -   ดำเนินธุรกิจแฟรนไชส์ศูนย์วีดีโอ ภายใต้ชื่อร้าน         |
|                     |     Showtime                                   |
+---------------------+------------------------------------------------+
| บริษัท ซีวีดี มีเดีย จำกัด  | -   เป็นผู้ถือลิขสิทธิ์และจัดจำหน่ายภาพยนตร์ประเภทต่างๆ    |
| (CVD Media )        |     เช่นภาพยนตร์ต่างประเทศจากค่ายอิสระ              |
|                     |     ภาพยนตร์จีนม้วนเดียวจบจากฮ่องกง ตลก ภาพยนตร์ไทย  |
|                     |     ละครไทย เป็นต้น                              |
|                     |                                                |
|                     | -   เป็นผู้ถือลิขสิทธิ์และจัดจำหน่ายภาพยนตร์จีนของ เอชเค   |
|                     |     ทีวีบี ฮ่องกง ในรูปแบบของวีดีโอซีดี                 |
|                     |     แต่เพียงผู้เดียวในประเทศไทย(เริ่มประกอบธุรกิจในปี    |
|                     |     2546)                                      |
+---------------------+------------------------------------------------+
| บริษัท ซีวีดี เลเซอร์     | -                                              |
| จำกัด (CVDL)         |    เป็นตัวแทนจัดจำหน่ายจากเจ้าของลิขสิทธิ์สินค้าเลเซอร์ดิสก์ |
|                     |     ให้แก่ร้านค้าต่างๆ                              |
|                     |     บริษัทฯหยุดชะลอดำเนินกิจการในเดือนมกราคม 2542    |
+---------------------+------------------------------------------------+
| บริษัท ซีวีดี มิวสิค จำกัด  | -   ประกอบธุรกิจด้านการจัดจำหน่ายเ                  |
| (CVDM)              | ทปและซีดีเพลงโดยได้ลิขสิทธิ์การจัดจำหน่ายจากเจ้าของลิขสิทธิ์ |
|                     |     และเป็นผู้จัดจำหน่ายแต่เพียงผู้เดียว                 |
|                     |     บริษัทฯหยุดชะลอดำเนินกิจการในเดือนตุลาคม 2543     |
+---------------------+------------------------------------------------+
| บริษัท ซีวีดี เร้นท์คอม    | -   ดำเนินธุรกิจให้เช่าวีดีโอในระบบส่วนแบ่งรายได้        |
| จำกัด (CVDR)         |     โดยศูนย์เช่าวีดีโอจะนำม้วนวีดีโอไปให้ลูกค้าเช่าอีกต่อหนึ่ง |
|                     |     และจะนำรายได้จากการให้เช่าแบ่งกับ CVDR          |
|                     |     ในอัตราส่วน 50:50                            |
|                     |     บริษัทฯหยุดชะลอดำเนินกิจการในเดือนพฤษภาคม 2542   |
+---------------------+------------------------------------------------+
| บริษัท ซีวีดี            | -   เป็นตัวแทนจัดจำหน่ายจากเจ้าของลิขสิทธิ์             |
| อินเตอร์แอคทีฟ จำกัด    |     สินค้าเกมคอมพิวเตอร์ซีดีรอมใ                     |
|                     | ห้แก่ร้านค้าต่างๆบริษัทฯหยุดชะลอดำเนินกิจการในเดือนมกราคม |
| (CVD Interactive)   |     2542                                       |
+---------------------+------------------------------------------------+

  3.2 การตลาดและภาวะการแข่งขัน

  กลยุทธ์การแข่งขันของธุรกิจการผลิตและจำหน่ายวีดีโอเทป และรับจ้างอัดวีดีโอเทป

  CVDE ใช้กลยุทธ์ในการสร้างความเชื่อมั่นให้กับลูกค้า ในด้านคุณภาพของสินค้า
  เนื่องจากผลิตภัณฑ์ของบริษัทโดยเฉพาะวีดีโอเทปซึ่งบริษัทดำเนินการผลิตเองมีคุณภาพสูง
  และได้มาตรฐานและยังมีการบริการรับจ้างอัดวีดีโอเทปในระบบ VHS
  ซึ่งให้เสียงและภาพที่คมชัดมีคุณภาพเป็นที่ยอมรับของลูกค้า นอกจากด้านคุณภาพแล้ว
  บริษัทยังได้ปรับลดราคาขายสำหรับลูกค้าบางรายเพื่อกระตุ้นให้ลูกค้าสั่งซื้อคราวละมาก ๆ
  และลดค่าบริการอัดวีดีโอเพื่อให้ลูกค้ามาใช้บริการมากขึ้น

  กลยุทธ์การแข่งขันของธุรกิจจัดหาลิขสิทธิ์ภาพยนตร์และจัดจำหน่ายภาพยนตร์

  CVDI
  ใช้กลยุทธ์ในการสร้างความเชื่อมั่นให้กับลูกค้าในด้านคุณภาพของสินค้าเนื่องจากผลิตภัณฑ์ของบริษัทโดยเฉพาะวีดีโอเทปซึ่งบริษัทดำเนินการผลิตเองมีคุณภาพสูง
  และได้มาตรฐาน รวมทั้งภาพยนตร์ส่วนใหญ่เป็นภาพยนตร์ที่ได้รับความนิยมอย่างสูง
  มีลิขสิทธิ์ถูกต้องตามกฏหมาย ภาพและเสียงมีความคมชัด ในส่วนของผลิตภัณฑ์ที่เกี่ยวข้องอื่น เช่น
  วีดีโอซีดี
  บริษัทจ้างผู้ผลิตรายอื่นในประเทศเป็นผู้ผลิตให้คุณภาพที่เป็นที่ยอมรับทั้งในและต่างประเทศ
  และสำหรับดีวีดี บริษัทเป็นตัวแทนนำเข้าจากต่างประเทศโดยตรง
  ซึ่งมีคุณภาพสูงและมีลิขสิทธิ์ถูกต้องตามกฏหมายเช่นเดียวกับวีดีโอเทป

  ในปี 2546 นี้ยังคงมุ่งเน้นกลยุทธ์การแข่งขันด้านราคา
  โดยลดราคาสินค้าลงเนื่องจากภาวะเศรษฐกิจที่ซบเซาอย่างต่อเนื่องประกอบกับมีหนังวีดีโอซีดีและ
  ดีวีดีเถื่อนออกมาจำหน่ายในราคาถูกเป็นจำนวนมาก
  ถึงแม้บริษัทและภาครัฐได้ร่วมมือกันปราบปรามอย่างจริงจังแล้วก็ตาม แต่ก็ยังไม่เป็นผลดีเท่าที่ควร
  ส่งผลให้บริษัทยังคงต้องมุ่งเน้นการใช้กลยุทธ์ดังกล่าวต่อไป

  ลักษณะลูกค้าและกลุ่มลูกค้าเป้าหมาย

  ลูกค้าของกลุ่มซีวีดีจะแตกต่างกันไปตามประเภทผลิตภัณฑ์ของแต่ละบริษัท สามารถสรุปได้ดังนี้

  1. ลูกค้าของซีวีดี เอนเตอร์เทนเม้นท์ : ซีวีดี
  เอนเตอร์เทนเม้นท์เป็นผู้ผลิตและจำหน่ายวีดีโอเทปเป็นหลัก จะมีจำนวนลูกค้าไม่มากนัก
  เนื่องจากบริษัทมีนโยบายมุ่งเน้นการทำธุรกิจกับลูกค้าที่มีฐานธุรกิจมั่นคง
  ทำให้บริษัทสามารถดูแลลูกค้าได้ทั่วถึง ในปัจจุบันถือได้ว่า ซีวีดี
  เอนเตอร์เทนเม้นท์มีความสัมพันธ์อันดีกับลูกค้าทุกราย
  และลูกค้าในแต่ละรายมีความเชื่อถือในคุณภาพผลิตภัณฑ์ของบริษัทเป็นอย่างดี

  สำหรับการจำหน่ายและให้บริการในประเทศ สามารถแบ่งลูกค้า ได้เป็นกลุ่มใหญ่ ๆ คือ
  ลูกค้าที่เป็นผู้ผลิต ศูนย์วีดีโอ ตัวแทนจำหน่ายลิขสิทธิ์ ห้างสรรพสินค้า Super Discount Store
  หน่วยราชการ รัฐวิสาหกิจและบริษัทเอเจนซี่โฆษณา

  ส่วนการจำหน่ายในต่างประเทศจะมีลูกค้าอยู่สองกลุ่มใหญ่ คือ ลูกค้าที่ซื้อเองโดยตรง
  และลูกค้าที่เป็นตัวแทนจัดซื้อเพื่อนำไปจำหน่ายต่อ .
  และไม่มีลูกค้าบุคคลภายนอกรายใดซื้อสินค้าจาก ซีวีดี เอนเตอร์เทนเม้นท์ ในระยะเวลา 3
  ปีที่ผ่านมาเกินกว่าร้อยละ 30 เมื่อเทียบจากรายได้รวม

1.  ลูกค้าของซีวีดี อินเตอร์เนชั่นแนล : ซีวีดี
    อินเตอร์เนชั่นแนลเป็นผู้จำหน่ายลิขสิทธิ์ภาพยนตร์ที่จัดหามาจากต่างประเทศ ลูกค้าของ ซีวีดี
    อินเตอร์เนชั่นแนลประกอบด้วยตัวแทนจำหน่ายมีจำนวนประมาณ 12
    รายที่แบ่งเขตรับผิดชอบในแต่ละภาคของประเทศไทยอย่างชัดเจน
    ลูกค้าประเภทนี้จะมีความสัมพันธ์กันเป็นระยะเวลานานเนื่องจากจะเป็นลูกค้าเก่าที่ทำธุรกิจต่อเนื่องมาตั้งแต่เริ่มต้นและมีความสัมพันธ์อันดีกับลูกค้ารายย่อยในเขตพื้นที่ที่รับผิดชอบ
    และลูกค้าอีกประเภทคือศูนย์เช่าวีดีโอ ร้านจำหน่ายวีดีโอ และศูนย์วีดีโอประเภท Chain
    Store ต่าง ๆ เช่น TSUTAYA Video Ezy เป็นต้น กลุ่มสุดท้ายคือลูกค้าประเทภผู้ค้าส่ง
    ห้างสรรพสินค้าและ Super Discount Store ต่าง ๆ
    ซึ่งมีความสัมพันธ์และทำธุรกิจกันมาเป็นระยะเวลานานเนื่องจากมีฐานทางการเงินมั่นคงและเป็นที่เชื่อถือได้

2.  ลูกค้าของซีวีดีมีเดีย : ซีวีดีมีเดียเป็นผู้จำหน่ายผลิตภัณฑ์ที่ให้ความบันเทิงภายในบ้าน มีทั้งที่เป็น
    ภาพยนตร์ วีดีโอเทป วีดีโอซีดี เลเซอร์ดิสก์ และดีวีดี ที่ได้รับลิขสิทธิ์ถูกต้อง
    รวมถึงสินค้าประเภทเทป และซีดีเพลง ดังนั้น ลูกค้าหลักคือ ซีวีดี อินเตอร์เนชั่นแนล

  3.3 การจัดหาผลิตภัณฑ์หรือบริการ

1.  การผลิตวีดีโอเทปโดยบริษัท ซีวีดี เอนเตอร์เทนเมนท์ ปัจจุบันบริษัทมีโรงงานแห่งหนึ่งตั้งอยู่ที่
    178 หมู่ 1 ถนนบางนา-ตราด ตำบลคลองตำหรุ อำเภอเมือง จังหวัดชลบุรี
    วัตถุดิบที่สำคัญประกอบด้วยเม็ดพลาสติก ชิ้นส่วนโลหะไร้สนิม และ Magnetic Tape
    ซึ่งไม่มีวัสดุอื่นที่จะใช้ทดแทนได้
    และยังไม่มีการเปลี่ยนแปลงเทคโนโลยี่ต่อการใช้วัตถุดิบดังกล่าว แต่วัตถุดิบเหล่านี้หาได้ไม่ยาก
    เนื่องจากมีผู้จัดจำหน่ายวัตถุดิบเหล่านี้เป็นจำนวนมากทั้งในประเทศและต่างประเทศ
    โรงงานแห่งนี้ได้หยุดดำเนินงานในปี 2545 ตามมติที่ประชุมวิสามัญผู้ถือหุ้นครั้งที่ 1/2545
    เมื่อวันที่ 12 กันยายน 2545

2.  การจัดหาลิขสิทธิ์ภาพยนตร์โดยบริษัท ซีวีดีอินเตอร์เนชั่นแนล จำกัด

  ผลิตภัณฑ์ที่สำคัญที่สุดของซีวีดีอินเตอร์เนชั่นแนล
  คือลิขสิทธิ์ภาพยนตร์ซึ่งก่อนจะติดต่อกับต่างประเทศเพื่อขอซื้อลิขสิทธิ์
  ซีวีดีอินเตอร์เนชั่นแนลจะพิจารณาจากคุณภาพของภาพยนตร์ที่ผู้สร้างในแต่ละค่ายดำเนินการสร้างก่อนว่ามีจำนวนภาพยนตร์ที่มีชื่อเสียงสร้างออกมาในจำนวนที่เหมาะสมคุ้มกับการลงทุนหรือไม่
  หากคุ้มกับการลงทุนจึงจะดำเนินติดต่อขอซื้อลิขสิทธิ์
  ซึ่งภาพยนตร์ที่มีชื่อเสียงส่วนใหญ่ซีวีดีอินเตอร์เนชั่นแนล
  จะเป็นเจ้าของลิขสิทธิ์แต่ผู้เดียวในประเทศไทย โดยแหล่งที่มาของลิขสิทธิ์ส่วนใหญ่
  จะเป็นภาพยนตร์ฮอลลีวู้ดของเครือเมเจอร์กรุ๊ปจากประเทศสหรัฐอเมริกา ส่วนภาพยนตร์จีนของ
  เอชเค ทีวีบี จะมาจากฮ่องกง

  ธุรกิจต่อเนื่องและสนับสนุน

  ดำเนินการโดย บริษัท สำนักข่าวบีอีซี จำกัด บริษัท บีอีซีสตูดิโอ จำกัด บริษัท บีอีซี แอสเซท
  จำกัด และบริษัท บีอีซี ไอที โซลูชั่น จำกัด

1.  ลักษณะของผลิตภัณฑ์หรือบริการ

  บริษัทในธุรกิจนี้ จะผลิตหรือให้บริการเพื่อสนับสนุนงานหลักของธุรกิจโทรทัศน์
  หรือสนับสนุนงานบริหารของกลุ่ม สามารถสรุปได้ดังนี้

1.  งานสนับสนุนงานบริหารและธุรการทั่วไป ได้แก่ บริษัท บีอีซี แอสเซท จำกัด ซึ่งเป็นผู้จัดหา
    และดำเนินการให้เช่าทรัพย์สินกับบริษัทในกลุ่ม ส่วนบริษัท บีอีซี ไอที โซลูชั่น จำกัด
    ซึ่งเป็นผู้จัดหา และให้บริการด้านคอมพิวเตอร์ให้กับบริษัทในกลุ่ม

2.  งานสนับสนุนและต่อเนื่องของธุรกิจโทรทัศน์ ซึ่งมีโครงการที่จะดำเนินการในอนาคตได้แก่

    1.  บริษัท สำนักข่าวบีอีซี จำกัด มี “ข่าว” เป็นผลิตภัณฑ์หลัก โดยจะมีลักษณะดังนี้
        ข่าวสถานการณ์ที่ที่ครอบคลุมข่าวการเมือง เศรษฐกิจ ต่างประเทศ ราชสำนัก
        อาชญากรรม สังคม บันเทิง กีฬา และภูมิภาค สกู๊ปข่าวและรายงานพิเศษ
        ถ่ายทอดสดสถานการณ์ต่าง ๆ เป็นต้น

    2.  บริษัท บีอีซีสตูดิโอ จำกัด มีจะบริการหลักคือ การผลิตรายการบันเทิง เช่น
        ละครโทรทัศน์ รายการวาไรตี้โชว์ และรายการเกมโชว์
        เพื่อแพร่ภาพออกอากาศทางสถานีโทรทัศน์ในประเทศ
        นอกจากนี้ยังให้บริการห้องสตูดิโอพร้อมอุปกรณ์ที่ทันสมัย

    1.  การตลาดและภาวะการแข่งขัน

  กลุ่มลูกค้าเป้าหมาย

  ลูกค้าหลักของธุรกิจนี้คือ บริษัทในกลุ่มบีอีซีเวิลด์
  เนื่องจากเป็นธุรกิจที่สนับสนุนและต่อเนื่องจากธุรกิจหลักของกลุ่ม อย่างไรก็ตามสำหรับบริษัท
  สำนักข่าวบีอีซี จำกัด และบริษัท บีอีซี สตูดิโอ จำกัด มีแผนที่เจาะกลุ่มเป้าหมายภายนอกเช่นกัน
  แต่ในช่วงที่จะเริ่มต้นนั้นก็จะเน้นที่การขายให้กับบริษัทในกลุ่ม

2.  การจัดหาผลิตภัณฑ์หรือบริการ

  งานสนับสนุนงานบริหารและธุรการทั่วไป ได้แก่ บริษัท บีอีซี แอสเซท จำกัด ซึ่งเป็นผู้จัดหา
  และดำเนินการให้เช่าทรัพย์สินกับบริษัทในกลุ่ม ส่วนบริษัท บีอีซี ไอที โซลูชั่น จำกัด
  ซึ่งเป็นผู้จัดหา และให้บริการด้านคอมพิวเตอร์ให้กับบริษัทในกลุ่ม
  ทั้งนี้เพื่อเป็นการบริหารทรัพย์สินหรือทรัพยากรให้ได้ประโยชน์สูงสุดในภาพรวมของกลุ่มบริษัท
  โดยการจัดหาจากผู้ประกอบการทั่วไปในท้องตลาด
  การจัดหาเป็นจำนวนมากเช่นนี้มีผลต่อการต่อรองราคาด้วยเช่นกัน
  ส่วนงานสนับสนุนและต่อเนื่องของธุรกิจโทรทัศน์
  เป็นความพยายามในการบริหารทรัพยากรที่อยู่ในองค์กรเพื่อสร้างรายได้เข้าบริษัท